tripathysagar/odia_wiki huggingface dataset:
ରବାଣ୍ଡା ପୂର୍ବ ଆଫ୍ରିକାରେ ଥିବା ଏକ ଦେଶ। ଜନସଂଖ୍ୟା ଏକ କୋଟି ଷୋହଳ ଲକ୍ଷ । ଏହି ଦେଶ ଯୁବକମାନଙ୍କର ଦେଶ କାରଣ ମୋଟ ଜନସଂଖ୍ୟାର ୪୨ %ଙ୍କର ବୟସ ୧୫ ବର୍ଷରୁ କମ୍ ଏବଂ ପ୍ରାୟ ୯୭ %ଙ୍କ ବୟସ ୬୫ ବର୍ଷରୁ କମ। ରୁଆଣ୍ଡାରେ ମୁଖ୍ୟତଃ ତିନି ଜାତିର ଲୋକ ବାସ କରନ୍ତି ହୁତୁ, ତୁତସି ଏବଂ ତ୍ୱାଆ  । ଭାରତରେ ହିନ୍ଦୁମାନଙ୍କ ଭଳି ରୁଆଣ୍ଡାରେ ହୁତୁମାନଙ୍କର ଜନସଂଖ୍ୟା ମୋଟ ଜନସଂଖ୍ୟାର ୮୪% । ତୁତସୀ ଏବଂ ତ୍ୱାଆଙ୍କ ଜନସଂଖ୍ୟା କ୍ରମାନୁସାରେ ୧୫ ଏବଂ ୧% । ୟୁରୋପୀୟ ପ୍ରଭୂତ୍ୱ ପୂର୍ବରୁ ରୁଆଣ୍ଡାରେ ତୁତସୀ ଜାତିର ଲୋକ ରାଜୁତି କରୁଥିଲେ ଏବଂ ସଂଖ୍ୟା ଗରିଷ୍ଠ ହୁତୁ ଜାତି ସେମାନଙ୍କୁ ଶାସନରେ ସାହାଯ୍ୟ କରୁଥିଲେ । ହୁତୁ ଜାତିର ଅଧିକାଂଶ ଲୋକ କୃଷି କରୁଥିଲେ । ରୁଆଣ୍ଡାର ଆଦିମ ଅଧିବାସୀ ତ୍ୱାଆ ଜଙ୍ଗଲରେ ରହୁଥଲେ । ପାର୍ବତୀୟ ସୌନ୍ଦଯ୍ୟ ଭରା ରୁଆଣ୍ଡା ବେଲଜିୟମଠାରୁ ସ୍ୱତନ୍ତ୍ର ହେଲାପରେ ନେତୃତ୍ୱ ପାଇଁ ହୁତୁ ଏବଂ ତୁତସି ଜାତି ଭିତରେ ସଂଘର୍ଷ ହେଲା । ତୁତସୀମାନେ ହାରିଯାଇ ପଡୋଶୀ ଦେଶରେ ନିର୍ବାସିତ ଜୀବନ ବିତାଇଲେ । ତୁତସି ଜାତିର ଲୋକମାନେ କଟରବାଦୀ ସାଜିଲେ ସରକାରୀ ସମ୍ପତ୍ତି ଲୁଟିଲେ ହୁତୁଲୋକଙ୍କୁ ହତ୍ୟା କଲେ । ଆର ପ୍ରତିକାରରେ ହୁତୁ ଜାତୀର ଲୋକ ନରସଂହାର କରିବା ଆରମ୍ଭ କରିଦେଲେ । ଦିର୍ଘଦିନର ଗୃହଯୁଦ୍ଧ ପରେ ୧୯୯୪ ଏପ୍ରିଲ ୬ ତାରିଖରେ ରାଜଧାନୀ କିଗାଲୀରେ ଏକ ଶାନ୍ତି ସଭାର ଆୟୋଜନ କରାଗଲା । ଦୂର୍ଭାଗ୍ୟକୁ ଏହି ସଭାରେ ରାଷ୍ଟ୍ରପତି ହବିଅରିମାନା ଏବଂ ହୁତୁ ରାଷ୍ଟ୍ରପତି ସିପ୍ରେନ୍ଙ୍କ ହତ୍ୟା ପରେ ରକ୍ତପାତ ଆରମ୍ଭ ହେଇଗଲା । ଦେଶର ମୋଟ ଜନସଂଖ୍ୟାରୁ ୨୦% ଲୋକ ହଣାହେଲେ । ସେ ସମୟର ସରକାର ମଧ୍ୟ ହୁତୁ ଜାତି ସପକ୍ଷରେ ଥିଲା । ତୁତସୀ ଜାତି ପ୍ରତି ଘୃଣା ଏତେ ବଢିଯାଇଥିଲା ଯେ ଯିଏ ତୁତସୀମାନଙ୍କ ସପକ୍ଷରେ କହୁଥିଲା ତାକୁ ବି ମାରିଦିଆଯାଉଥିଲା । ଦଙ୍ଗା ହେବାର ୨୦ ବର୍ଷ ବିତିଗଲାଣି । ଦୁଇ ଜାତିର ଲୋକଙ୍କ ପ୍ରଚେଷ୍ଟା ଫଳରେ ଆଜି ରୁୱାଣ୍ଡାରେ ଶାନ୍ତି ବିରାଜମାନ କରୁଛି । ଶୁଣିଲେ ଆଶ୍ଚର୍ଯ୍ୟ ହେବେ ଆଜିକାଲି ରୁୱାଣ୍ଡାରେ ତୁତସୀ ସରକାର ଚାଲିଛି । ସରକାରୀ କ୍ଷେତ୍ରରେ ୫୫% ମହିଳାମାନେ କାର୍ଯ୍ୟ କରୁଛନ୍ତି ।
ରଙ୍ଗିଲା ବୋହୂ, ୨୦୧୯ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଅଭିନେତା ଶ୍ରୀତମ ଦାସ ଏହି କଥାଚିତ୍ରଟି ପ୍ରଯୋଜନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଙ୍ଗୀତକାର ଦେବୀତୋଷ ଆଚାର୍ଯ୍ୟ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଲିପ୍ସା ମିଶ୍ର ଓ ଦେବାଶିଷ ପାତ୍ର । ଉଷସୀ ମିଶ୍ର, ପିଣ୍ଟୁ ନନ୍ଦ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଲିପ୍ସା ମିଶ୍ର ଦେବାଶିଷ ପାତ୍ର ଉଷସୀ ମିଶ୍ର ପିଣ୍ଟୁ ନନ୍ଦ ମଧୁସ୍ମିତା ପ୍ରଧାନ ଶଙ୍କର୍ଷଣ ପ୍ରଧାନ ପ୍ରସିଦ୍ଧି ନାୟକ  (ଶିଶୁ କଳାକାର) କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦେବୀତୋଷ ଆଚାର୍ଯ୍ୟ  । ଗୀତିକାର ପଞ୍ଚାନନ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଭବାନୀପାଟଣା ' ଭାରତର ଓଡ଼ିଶାରେ ଥିବା କଳାହାଣ୍ଡି ଜିଲ୍ଲାର ସହର ଓ ମୁଖ୍ୟ ସଦର ମହକୁମା । ଏହି ସହରର ନାମ ଇଷ୍ଠ ଦେବତା ଶ୍ରୀ ଭବାନୀଶଙ୍କରଙ୍କ ନାମରେ ନାମିତ ହୋଇଛି । ଜନସଂଖ୍ୟା ୨୦୦୧ ମସିହାର ଜନଗଣନା ଅନୁସାରେ ଭବାନିପାଟଣାର ମୋଟ୍ ଜନସଂଖ୍ୟା ୬୧୬୭୧ ଥିଲା । ‌‌‌‌ ପୁରୁଷ: ୫୨% ମହିଳା: ୪୮% ଭବାନିପାଟଣାର ସାକ୍ଷରତା ହାର ହାରାହାରି ଶତକଡା ୭୦ ଭାଗ ।
ତରୁଣକାନ୍ତି ମିଶ୍ର (ଜନ୍ମ : ୦୨ ଅଗଷ୍ଟ ୧୯୫୦) ଜଣେ ଓଡ଼ିଆ ଗାଳ୍ପିକ ଅଟନ୍ତି  । ତାଙ୍କର ୧୫ରୁ ଉର୍ଦ୍ଧ୍ୱ ପୁସ୍ତକ ପ୍ରକାଶିତ ହୋଇସାରିଛି । ସାହିତ୍ୟ କ୍ଷେତ୍ରରେ ଉତ୍କୃଷ୍ଟତା ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ଶାରଳା ପୁରସ୍କାର ଭଳି ବହୁ ପୁରସ୍କାର ଲାଭ କରିଛନ୍ତି । ବୃତ୍ତିରେ ସେ ଜଣେ ଭାରତୀୟ ପ୍ରଶାସନିକ ସେବା ଅଧିକାରୀ ଥିଲେ ଏବଂ ଓଡ଼ିଶାର ମୁଖ୍ୟ ଶାସନ ସଚିବ ଭାବରେ କାର୍ଯ୍ୟକରି ସେବାନିବୃତ ହୋଇସାରିଛନ୍ତି । ପରେ ସେ ଓଡ଼ିଶାର ସୂଚନା କମିଶନର ଭାବରେ ମଧ୍ୟ କାର୍ଯ୍ୟ କରିଛନ୍ତି । ଜୀବନୀ ତରୁଣକାନ୍ତି, ୧୯୫୦ମସିହାରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ପୁରୀ ଜିଲ୍ଲା ସ୍କୁଲ ଆଦି ବିଭିନ୍ନ ସ୍କୁଲରୁ ଶିକ୍ଷାଲାଭ କରିଥିଲେ । ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରୁ ସେ ବ୍ୟବହାରିକ ଅର୍ଥନୀତିରେ ସ୍ନାତକ ଓ ଇଂଲଣ୍ଡର ଇଷ୍ଟ ଆଙ୍ଗ୍ଳିଆ ବିଶ୍ୱବିଦ୍ୟାଳୟରୁ ଅର୍ଥନୀତିରେ ସ୍ନାତକୋତ୍ତର ଅଧ୍ୟୟନ କରିଥିଲେ । ଶିକ୍ଷାଦାନକୁ ବୃତିଭାବରେ ଗ୍ରହଣ କରିବାକୁ ସେ ଇଚ୍ଛୁକ ଥିଲେ, କିନ୍ତୁ ପିତାଙ୍କ ପ୍ରବର୍ତ୍ତନାରେ ପ୍ରଶାସନିକ ସେବାପ୍ରତି ଆଗ୍ରହୀ ହୋଇଥିଲେ ଓ ୧୯୭୫ମସିହାରେ ଭାରତୀୟ ପ୍ରଶାସନିକ ସେବାରେ ଯୋଗ ଦେଇଥିଲେ । ରାଜ୍ୟର ବହୁ ବିଭାଗରେ ସଚିବ ଭାବରେ କାର୍ଯ୍ୟ କରିସାରି ସେ ୨୦୦୯ମସିହା ଅଗଷ୍ଟ ମାସରେ ଓଡ଼ିଶାର ମୁଖ୍ୟ ଶାସନ ସଚିବ ଭାବରେ ଅବସ୍ଥାପିତ ହୋଇଥିଲେ । ୨୦୧୦ମସିହା ଅଗଷ୍ଟ ମାସରେ ସେ ସେବାନିବୃତ ହୋଇଥିଲେ । ସେହି ବର୍ଷ ନଭେମ୍ବର ମାସରେ ଓଡ଼ିଶା ସରକାର ତାଙ୍କୁ ରାଜ୍ୟ ସୁଚନା କମିଶନର ଭାବରେ ନିଯୁକ୍ତ କରିଥିଲେ । ୨୦୧୫ମସିହା ଫେବୃଆରୀ ୧୨ତାରିଖରେ ସେ ରାଜ୍ୟ ସୂଚନା କମିଶନର ପଦବୀରୁ ଇସ୍ତଫା ଦେଇଥିଲେ । ସାହିତ୍ୟିକ ଜୀବନ ଚଉଦ ବର୍ଷ ବୟସରେ ତରୁଣକାନ୍ତିଙ୍କର ପ୍ରଥମ ଗଳ୍ପ  "ହେ ପୃଥିବୀର ନାଗରିକ"  ଆସନ୍ତା କାଲି ପତ୍ରିକାରେ ପ୍ରକାଶ ପାଇଥିଲା । ବିଜେବି କଲେଜରେ ପଢ଼ିବାବେଳେ ତାଙ୍କର ପ୍ରଥମ ଗଳ୍ପ ସଂକଳନ ପ୍ରକାଶ ପାଇଥିଲା । ଏଯାବତ ତାଙ୍କର ୧୫ଟି ଗଳ୍ପ ସଂକଳନ ଓ ଗୋଟିଏ ଉପନ୍ୟାସ ପ୍ରକାଶ ପାଇସାରିଛି । ତାଙ୍କର ବହୁ ଲେଖା ହିନ୍ଦୀ, ବଙ୍ଗଳା, ଉର୍ଦ୍ଦୁ, ତେଲୁଗୁ, ମଲୟାଲାମ, ମରାଠି, ଗୁଜରାଟି ଓ ବର୍ମୀୟ ଭାଷାକୁ ଅନୁବାଦିତ ହୋଇସାରିଛି ।
ସନ୍ନିକଟ ହ୍ୟୁମରସ ଅସ୍ଥିଭଗ୍ନ  (ଇଂରାଜୀ ଭାଷାରେ ) ନାମ ଦିଆଯାଏ ଯେତେବେଳେ ହ୍ୟୁମରସ   ଅସ୍ଥିର   ଉପର ଭାଗ ଭାଙ୍ଗିଯାଏ    । ଅସ୍ଥିଭଗ୍ନ ହେଲେ ଯନ୍ତ୍ରଣା ଓ ଫୁଲା ହୁଏ ତ‌ଥା କାନ୍ଧ   ଚଳପଚଳରେ ବାଧା ଆସେ । ଆଘାତ ସାଂଘାତିକ ହେଲେ ଆକ୍ସିଲାରି ସ୍ନାୟୁ   ଓ ଆକ୍ସିଲାରି ଧମନୀ   ମଧ୍ୟ ଆଘାତପ୍ରାପ୍ତ ହୋଇପାରେ । ବାହୁ ତଳକୁ ରହି ପଡ଼ିଗଲେ ବା ବାହୁ ଉପରେ ସିଧା ଆଘାତ ହେଲେ ହ୍ୟୁମରସ ହାଡ଼ ଭାଙ୍ଗିଯାଅଏ । ଓଷ୍ଟିଓପୋରୋସିସ ଓ ମଧୁମେହ ରୋଗ ଥିଲେ ଏହି ସଙ୍କଟ ରହେ । ଏକ୍ସ‌-ରେ , ସିଟି ସ୍କାନ   କରି ରୋଗ ନିଶ୍ଚିତ କରାଯାଏ । ଏହା ଏକ ପ୍ରକାର ହ୍ୟୁମରସ ହାଡ଼ ଭଙ୍ଗା   । ଏହାର ଏକାଧିକ ବର୍ଗୀକରଣ କରାଯାଇଛି । କିଛି ସପ୍ତାହ ପର୍ଯ୍ୟନ୍ତ ପ୍ରଭାବିତ ଅବୟବକୁ ଆର୍ମ ସ୍ଲିଙ୍ଗରେ   ରଖିବା ପରେ ନିର୍ଦ୍ଦିଷ୍ଟ ବ୍ୟାୟାନ କରିବାକୁ ହୁଏ । ଅଧିକାଂଶ କ୍ଷେତ୍ରରେ ହାଡ଼ ଖଣ୍ଡ ଅଲଗା ହୋଇଥିଲେ ମଧ୍ୟ ଏହି ଚିକିତ୍ସା ଯଥେଷ୍ଟ ହୁଏ । କ୍ୱଚିତ ଅପରେଶନ କରିବାକୁ ଉପଦେଶ ଦିଆଯାଏ । ସନ୍ନିକଟ ହ୍ୟୁମରସ ଭଙ୍ଗା ଏକ ସାଧାରଣ ଭଙ୍ଗା । ବୟସାଧିକ୍ୟ ଲୋକଙ୍କର ଏହି ଭଙ୍ଗା ଅଧିକ ହୁଏ । ଏହି ବୟସରେ ହିପ   ଓ କୋଲିସ ଭଙ୍ଗା   ପରେ ଏହା ତୃତୀୟ ସାଧାରଣ ଭଙ୍ଗା । ପୁରୁଷଙ୍କ ଅପେକ୍ଷା ମହିଳାଙ୍କର ଅଧିକ ଭାଙ୍ଗେ ।
ଅବସ୍ଥିତି କୋରାପୁଟଠାରୁ ଏହାର ଦୂରତା ୧୨ କିଲୋ ମିଟର। ଏହି ଗ୍ରାମଟି କୋଲାବ ନଦୀ ଜଳଭଣ୍ଡାର ନିକଟରେ ଅବସ୍ଥିତ। ବିଶେଷତା ଜଳଭଣ୍ଡାର ନିର୍ମାଣ ପରେ ଗ୍ରାମଟି ୪ ଖଣ୍ଡରେ ବିଭାଜିତ ହୋଇଛି। ତାମ୍ର ଫଳକରୁ ଜଣାପଡ଼େ, ଏହି ଗ୍ରାମଟିକୁ ନରସିଂହ ମିଶ୍ର ନାମକ ଜଣେ ବ୍ରାହ୍ମଣଙ୍କୁ ଜୟପୁର ମହାରାଜା ଶ୍ରୀ ରଘୁନାଥ କୃଷ୍ଣଦେବ ୧୬୨୮ ମସିହାରେ ଦାନ କରିଥିଲେ। ଏହି ଗ୍ରାମର ୩ କି.ମି.ଦୂରରେ ୩୦ ଫୁଟ ଉଚ୍ଚତା ବିଶିଷ୍ଟ ଜୈନ ମନ୍ଦିର ଥିଲା। ଜଳ ଭଣ୍ଡାର ନିର୍ମାଣ ପରେ ମନ୍ଦିରଟି ଜଳମୟ ହୋଇଗଲା। ଜୈନ ମନ୍ଦିରର ସ୍ମୃତି ସ୍ୱରୂପ, ଗ୍ରାମବାସୀମାନେ ଜୈନ ମୂର୍ତ୍ତି ଗୁଡ଼ିକୁ ସଂଗ୍ରହ କରି, ନିଜ ଗ୍ରାମରେ ସ୍ଥାପନା କରି ଭୈରବ ରୂପରେ ପୂଜା କରୁଛନ୍ତି। ସଂଗୃହିତ ମୂର୍ତ୍ତିମାନଙ୍କ ଭିତରୁ ଋଷଭନାଥ, ଶାନ୍ତିନାଥ, ମହାବୀର, ଅଜିତନାଥ, ଅମ୍ବିକା ଓ ଗୋମେଦଙ୍କର କେତୋଟି ମୂର୍ତ୍ତି ରହିଛି। ଆକର୍ଷଣ କେଚଲା ଗ୍ରାମ ନିକଟରେ କାନସ ପାବିଲି ନାମକ ଛୋଟ ପାହାଡ଼ିଆ ଜଳ ଭଣ୍ଡାର ମଧ୍ୟ ରହିଛି। ଏଠାରେ ପର୍ଯ୍ୟଟକମାନଙ୍କ ପାଇଁ ଏକ ଦର୍ଶନ ମଞ୍ଚର ନିର୍ମାଣ କରାଯାଇଛି। ଏହି ଜଳଭଣ୍ଡାରକୁ ଯିବାପାଇଁ ଚମ୍ପାଗୁଡ଼ା ପାଟ କିମ୍ବା ପରଜାପଣ୍ଡିଠାରୁ ମୋଟର ଲଞ୍ଚ ଅଥବା ପାଣି ଡଙ୍ଗା ମାଧ୍ୟମରେ ପ୍ରାୟ ୮ କିଲୋମିଟର ଜଳଯାତ୍ରା କରିବାକୁ ହୋଇଥାଏ। ଯୋଗାଯୋଗ ଯିବା ଆସିବା କରିବାପାଇଁ କୋରାପୁଟଠାରୁ ଯାନବାହନର ସୁବିଧା ରହିଛି।
ସୁରମା ପାଢ଼ୀ  (ଜନ୍ମ: ୨୯ ଡିସେମ୍ବର ୧୯୬୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟି ରାଜନୈତିକ ଦଳ ସହ ସଂପୃକ୍ତ ଅଛନ୍ତି । ସୁରମା ଓଡ଼ିଶା ବିଧାନ ସଭାରେ ଜଣେ ବିଧାୟିକା ତଥା ବାଚସ୍ପତି ଭାବରେ କାର୍ଯ୍ୟ କରୁଛନ୍ତି । ୨୦୦୪ ମସିହାରେ ସେ ପ୍ରଥମ କରି ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂନବୀନ ପଟ୍ଟନାୟକଙ୍କର ମନ୍ତ୍ରୀମଣ୍ଡଳରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୨୦୨୪ ମସିହାରେ, ୧୭ଶ ଓଡ଼ିଶା ବିଧାନ ସଭାରେ ବାଚସ୍ପତି ଭାବରେ ସେ ସର୍ବସମ୍ମତି କ୍ରମେ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁରମା ପାଢ଼ୀ ୧୯୬୦ ମସିହାର ଡିସେମ୍ବର ମାସ ୨୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ହରିଶ୍ଚନ୍ଦ୍ର ପାଢ଼ୀ । ସେ ଗୃହ ବିଜ୍ଞାନରେ ସ୍ନାତକୋତ୍ତର କରିଥିଲେ ଏବଂ ଉତ୍କଳ ବିଶ୍ୱବିଦ୍ୟାଳୟରୁ ଓକିଲାତି ପଢ଼ିଥିଲେ । ପରବର୍ତ୍ତୀ ସମୟରେ ସେ ଜଣେ ଓକିଲ ଭାବରେ କାର୍ଯ୍ୟ କରୁଥିଲେ । ସେ ବିପିନ ବିହାରୀ ପାଢ଼ୀଙ୍କୁ ବିବାହ କରିଥିଲେ । ଏହି ଦମ୍ପତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି । ରାଜନୈତିକ ଜୀବନ ସୁରମା ୧୯୮୮ ମସିହାରେ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ସେ ୧୯୯୮ ମସିହାରେ ଭାରତୀୟ ଜନତା ପାର୍ଟିର ରାଜ୍ୟ ମହିଳା ମୋର୍ଚ୍ଚାର ସଭାପତି ଭାବରେ କାର୍ଯ୍ୟ ଆରମ୍ଭ କରିଥିଲେ ଏବଂ ୨୦୦୦ ମସିହାରେ ଏହି ପଦରେ ରହିଥିଲେ । ପରେ ୨୦୦୦ ମସିହାରେ ସେ ଜାତୀୟ ଭାରତୀୟ ଜନତା ପାର୍ଟି ମହିଳା ମୋର୍ଚ୍ଚାର ସଭାପତି ହୋଇଥିଲେ ଏବଂ ୨୦୦୨ ମସିହାଯାଏଁ ଏହି ପଦରେ କାର୍ଯ୍ୟ କରିଥିଲେ । ଏଥି ସହିତ ସେ ଭାରତୀୟ ଜନତା ପାର୍ଟିର ବିଭିନ୍ନ ପଦବୀରେ ରହି କାର୍ଯ୍ୟ କରିଥିଲେ । ୨୦୦୪ ମସିହାରେ ଓଡ଼ିଶା ନିର୍ବାଚନରେ ସୁରମା ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ରଣପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ଓଡ଼ିଶା ବିଧାନ ସଭାର ୧୩ଶ ସଭାକୁ ନିର୍ବାଚିତ । ଏହି ବିଧାନ ସଭାରେ ସେ ୨୦୦୪ ମସିହାରୁ ୨୦୦୯ ମସିହାଯାଏଁ କାର୍ଯ୍ୟ କରିଥିଲେ । ସୁରମା ନବୀନ ପଟ୍ଟନାୟକଙ୍କର ୨ୟ ମନ୍ତ୍ରୀମଣ୍ଡଳରେ ସେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୮ ମଇ ୨୦୦୪ରୁ ସେ ମନ୍ତ୍ରୀ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ ଏବଂ ୯ ମାର୍ଚ୍ଚ ୨୦୦୯ ଯାଏଁ ସେ କାର୍ଯ୍ୟ କରିଥିଲେ । ୨୦୦୯ ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ରଣପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୩୩,୦୪୨ ଖଣ୍ଡ ଭୋଟ ପାଇବା ସହ ୨ୟ ସ୍ଥାନରେ ଥିଲେ । ବିଜୁ ଜନତା ଦଳର ପ୍ରାର୍ଥୀ ସତ୍ୟନାରାୟଣ ପ୍ରଧାନ ସମୁଦାୟ ୫୪,୬୪୩ ଖଣ୍ଡ ଭୋଟ ପାଇଁ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ରଣପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୪୪,୨୭୯ ଖଣ୍ଡ ଭୋଟ ପାଇବା ସହ ପୁଣିଥର ୨ୟ ସ୍ଥାନରେ ରହି ପରାଜିତ ହୋଇଥିଲେ । ବିଜୁ ଜନତା ଦଳର ପ୍ରାର୍ଥୀ ରବିନାରାୟଣ ମହାପାତ୍ର ଏହି ନିର୍ବାଚନରେ ସମୁଦାୟ ୬୦,୭୦୫ ଖଣ୍ଡ ଭୋଟ ପାଇ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ଯାଇଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ରଣପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୧,୪୩୯ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ସତ୍ୟନାରାୟଣ ପ୍ରଧାନଙ୍କୁ ୧୫,୫୪୪ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ, ସେ ବାଚସ୍ପତି ଭାବରେ କାର୍ଯ୍ୟ କରୁଛନ୍ତି ।
ପ୍ରକାଶମ ବାରେଜ , ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର କ୍ରୀଷ୍ଣା ଓ ଗୁନ୍ଟୂର ଜିଲ୍ଲାରେ କ୍ରୀଷ୍ଣା ନଦୀରେ ନିର୍ମିତ । ଏହାର ଦଇର୍ଘ୍ତ 1223.5 ମିଟର । ଏହି ବାରେଜ ଏକ ରାସ୍ତାର କାର୍ଯ୍ୟ କରିବା ସହ ଏଠାରେ ଏକ ଜଳାଶୟର ବନ୍ଧ ହିସାବରେ ମଧ୍ୟ କାର୍ଯ୍ୟ କରେ । ଏଠାରୁ 3ଟି କେନାଲ ବିଜୟୱାଡା ଜିଲାକୁ ଯାଇଛି । ଏଠାରେ ଏକ ନଦୀ ବନ୍ଧା ନିର୍ମାଣର ଯୋଜନା 1798 ମସିହାରେ କପଟେନ ବକଳେଙ୍କ ସମୟରେ ଆରମ୍ଭ କରାଯାଇ ପରେ 1839 ଓ 1841 ମଶିହାରେ ପୁନର୍ବିଚାର ହେଇଥିଲା । ପରିଶେଷରେ ଇସ୍ଟ ଇଣ୍ଡିଆ କମ୍ପାନୀଦ୍ୱାରା 1850 ମସିହାରେ ଏହା ମଞ୍ଜୁରୀ ପ୍ରାପ୍ତ ହେଇ ଏହାର ନିର୍ମାଣ କାର୍ଯ୍ୟ 1852ରେ ଆରଭ ହେଲା । ଏହା ସେ ସମୟରେ 1.75 କୋଟି ତାଙ୍କ ବ୍ୟୟରେ 1855 ମସିହାରେ ସମୁର୍ଣ ହେଲା । ଏହାଦ୍ୱାରା 7 ଲକ୍ଷ୍ୟ ଏକର ଚାଷ ଜମିରେ ଜଳସେଚନ ହେଲା । . ପରେ ରାଜ୍ୟ ସରକାର ଏହା ଉପରେ ବ୍ରିଜ ନିର୍ମାଣ କଲେ ଓ ତାହା ତାଙ୍ଗୁତୁରି ପ୍ରକାଶମଙ୍କ ନାମ ଅନୁସାରେ ପ୍ରକାଶମ ବାରେଜ ନାମରେ ପରିଚିତ ହେଲା । ବର୍ତ୍ତମାନ ଏହାଦ୍ୱାରା 1.2 ମିଲିୟନ ଏକର ଜମିରେ ଜଳସେଚନ କରାଯାଇ ପାରୁଛି । ଏହାର କେନାଲରେ ଏକଦା ନଉକାଦ୍ୱାରା ଯାତାୟତ ମଧ୍ୟ କରି ହାଉଥିଲା ।
ଲାଚେନ ଜଙ୍ଗଲ ବ୍ଲକ ଭାରତୀୟ ରାଜ୍ୟ ସିକ୍କିମର ଉତ୍ତରାଞ୍ଚଳରେ ଥିବା ଚୁଙ୍ଗଥଙ୍ଗ ଅଞ୍ଚଳର ଏକ ଗ୍ରାମ ।
ଲୁଚେଇ ଦେ ମତେ ଛାତି ଭିତରେ, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତା ବିରଞ୍ଚି ନାରାୟଣ ନାୟକ । ନିର୍ଦ୍ଦେଶକ ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ମଳୟ ମିଶ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଚନ୍ଦନ କର ଓ ତମନ୍ନା ବ୍ୟାସ । ବିରଞ୍ଚି ନାରାୟଣ ନାୟକ, ଚକ୍ରଧର ଜେନା, ସମ୍ଭବ, କୁସୁମ ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଚନ୍ଦନ କର ତମନ୍ନା ବ୍ୟାସ - କାଜଲ ବିରଞ୍ଚି ନାରାୟଣ ନାୟକ ଚକ୍ରଧର ଜେନା ସମ୍ଭବ - ବାଦଲ କୁସୁମ ତ୍ରିପାଠୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ବାପୁ ଗୋସ୍ୱାମୀ, ବସନ୍ତରାଜ ସାମଲ, ଅରୁଣ ମନ୍ତ୍ରୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଇରା ମହାନ୍ତି, ସତ୍ୟଜିତ ପ୍ରଧାନ, ମଳୟ ମିଶ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଲାଟାନୋପ୍ରୋଷ୍ଟିନ ବୁନୋଡ  (ଇଂରାଜୀ ଭାଷାରେ ), ଭାଇଜୁଲଟା ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଓପନ୍ ଆଙ୍ଗଲ୍ ଗ୍ଲୁକୋମାରେ ହେଉଥିବା ଅଧକ ଓକୁଲାର ଇଣ୍ଟ୍ରୋକୋକୁଲାର ଉଚ୍ଚ ରକ୍ତଚାପ ରୋଗର ଚିକିତ୍ସା କରିବା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖି ଯନ୍ତ୍ରଣା ଏବଂ ଆଖି ଲାଲ ରଙ୍ଗ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଜୀବାଣୁ କେରାଟାଇଟିସ୍, ମାକୁଲାର୍ ଇଡିମା, ଚର୍ମ ଅନ୍ଧକାର ଏବଂ ଆଖିପତାରୁମ ପରିବର୍ତ୍ତନ ଅନ୍ତର୍ଭୁକ୍ତ ହୋଇପାରେ । ଏହା ଏକ ପ୍ରୋଷ୍ଟାଗ୍ଲାଣ୍ଡିନ ଯାହା ଟ୍ରାବେକୁଲାର ମେଶୱାର୍କ ଏବଂ ୟୁଭିଓସ୍କେରାଲ ପଥ ଦେଇ ନିର୍ଗତ ହୋଇଥାଏ । ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଲାଟାନୋପ୍ରୋଷ୍ଟିନ ବୁନୋଡ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୨.୫ ମିଲି ବୋତଲ ପାଇଁ ଏହାର ମୂଲ୍ୟ ପ୍ରାୟ ୨୩୦ ଡଲାର ଅଟେ । ୨୦୨୧ ସୁଦ୍ଧା ଏହା ବ୍ରିଟେନ କିମ୍ବା ୟୁରୋପରେ ବ୍ୟବସାୟିକ ଭାବରେ ଉପଲବ୍ଧ ହୋଇ ନାହିଁ ।
ଇଣ୍ଡୋନେସିଆ ସରକାର  (ଇଣ୍ଡୋନେସିଆ: ପେମେରିଣ୍ଟା ଇଣ୍ଡୋନେସିଆ) ଶବ୍ଦର ଅନେକ ଭିନ୍ନ ବ୍ୟାଖ୍ୟା କରାଯାଇପାରେ  । ଏକ ବ୍ୟାପକ ଅର୍ଥରେ, ଏହା ସରକାରଙ୍କ ତିନୋଟି ପାରମ୍ପରିକ ଶାଖା - କାର୍ଯ୍ୟନିର୍ବାହୀ ଶାଖା, ସାଂସଦୀୟ ଶାଖା ଏବଂ ନ୍ୟାୟିକ ଶାଖାକୁ ଦର୍ଶେଇଥାଏ । ଏହି ଶବ୍ଦଟି କାର୍ଯ୍ୟନିର୍ବାହୀ ଶାଖା ଓ ସାଂସଦୀୟ ଶାଖା ଏକତ୍ରିତ କରିବା ପାଇଁ ବହୁଳ ଭାବରେ ବ୍ୟବହୃତ ହୁଏ, କାରଣ ଏହା ଦେଶର ଦୈନନ୍ଦିନ ଶାସନ ଏବଂ ଆଇନଶୃଙ୍ଖଳାର ଦାୟିତ୍ୱ ବହନ କରିଥାଏ । ଏକ ସୀମିତ ବ୍ୟାଖ୍ୟାରେ, ଏହି ଶବ୍ଦଟି ଇଣ୍ଡୋନେସିଆର କେନ୍ଦ୍ରିୟ ମନ୍ତ୍ରିମଣ୍ଡଳ ଓ କାର୍ଯ୍ୟନିର୍ବାହୀ ଶାଖାକୁ ସୂଚାଇବା ପାଇଁ ବ୍ୟବହୃତ ହୁଏ । କାର୍ଯ୍ୟନିର୍ବାହୀ ଶାଖା ରାଷ୍ଟ୍ରପତି ଏବଂ ଉପ-ରାଷ୍ଟ୍ରପତି ନାଗରିକଙ୍କ ଭୋଟ୍‌ଦ୍ୱାରା ପାଞ୍ଚ ବର୍ଷ ପାଇଁ ନିର୍ବାଚିତ ହୋଇଥାନ୍ତି । ୨୦୦୪ ପୂର୍ବରୁ ଉଭୟ ସଂସଦଦ୍ୱାରା ମନୋନୀତ ହେଉଥିଲେ । ଚଲିତ ରାଷ୍ଟ୍ରପତିଙ୍କ  (ଜୋକୋ ୱିଦୋଦୋ) ନିର୍ବାଚନ ୧୭ ଏପ୍ରିଲ ୨୦୧୯ରେ ଅନୁଷ୍ଠିତ ହୋଇଥିଲା । ଇଣ୍ଡୋନେସିଆର ରାଷ୍ଟ୍ରପତି ସର୍ବାଧିକ ଦୁଇଥର ପାଇଁ ନିର୍ବାଚିତ ହୋଇପାରନ୍ତି । ସେ ସାଂବିଧାନିକ ମୁଖ୍ୟ, ସଶସ୍ତ୍ର ବାହିନୀର ସେନାଧ୍ୟକ୍ଷ ତଥା ଘରୋଇ ଶାସନ ତଥା ନୀତି ନିର୍ଣ୍ଣୟ ତଥା ବୈଦେଶିକ ବ୍ୟାପାର ପାଇଁ ଦାୟୀ । ରାଷ୍ଟ୍ରପତି ଏକ ମନ୍ତ୍ରିମଣ୍ଡଳ ମନୋନୀତ କରନ୍ତି, ଯାହାର ସଦସ୍ୟମାନେ ସଂସଦ ସଦସ୍ୟ ଭାବରେ ନିର୍ବାଚିତ ହେବା ଆବଶ୍ୟକ ନୁହେଁ। ସାଂସଦୀୟ ଶାଖା ଇଣ୍ଡୋନେସିଆର ରାଜନୈତିକ ବ୍ୟବସ୍ଥାରେ ସଂସଦର ନାମ ମେଜଲିସ୍ ପରମୁସ୍ୟାୱାରତାନ୍ ରାକ୍ୟାଟ୍ ବା   ,   । ଏହା ଦୁଇଟି ଗୃହକୁ ନେଇ ଗଠିତ: ଲୋକ ପ୍ରତିନିଧୀ ପରିଷଦ ଅର୍ଥାତ୍ ଦେୱାନ୍ ପେରୱାକିଲାନ୍ ରାକ୍ୟାଟ୍  ( , ) ଏବଂ ଆଞ୍ଚଳିକ ପ୍ରତିନିଧୀ ପରିଷଦ କୁହାଯାଉଥିବା ଦେୱାନ୍ ପର୍ୱାକିଲାନ୍ ଡେରା   ,   । ବହୁ ସଦସ୍ୟ ବିଶିଷ୍ଟ ନିର୍ବାଚନମଣ୍ଡଳି ମାଧ୍ୟମରେ ଡିପିଆର ସଂସଦୀୟ ସଦସ୍ୟ ନିର୍ବାଚିତ ହୁଅନ୍ତି। ଇଣ୍ଡୋନେସିଆର ୩୪ଟି ପ୍ରଦେଶରୁ ୪ଟି ଡିପିଡି ସଂସଦୀୟ ସଦସ୍ୟ ନିର୍ବାଚିତ ହୁଅନ୍ତି । ଡିଆରପି ହାତରେ ଅଧିକାଂଶ ବୈଧାନିକ କ୍ଷମତା ରହିଛି ଓ ଏହି ଗୃହରେ ଆଇନ ପ୍ରଣୟନ କରିବାର ଅଧିକାର ଅଛି। ଡିପିଡି ଏକ ଅତିରିକ୍ତ ବିଭାଗ ଭାବରେ କାର୍ଯ୍ୟ କରେ । ଏହା ବିଲ୍ ପ୍ରସ୍ତାବ ଦେଇପାରେ, ମତାମତ ଦେଇପାରେ ଏବଂ ଆଲୋଚନାରେ ଅଂଶଗ୍ରହଣ କରିପାରେ, କିନ୍ତୁ ଏହାର କୋଉଣସି ଆଇନଗତ ଅଧିକାର ନାହିଁ । ନିର୍ଦ୍ଦିଷ୍ଟ ଗୃହକୁ ଦିଆଯାଇଥିବା ଅଧିକାର ବାହାରେ ସଂସଦର ନିଜର ଅଧିକାର ଅଛି ଯଥା ସମ୍ବିଧାନରେ ସଂଶୋଧନ । ଯେତେବେଳେ ସଂସଦ ଏହି ଅଧିକାର ସାବ୍ୟସ୍ତ କରେ, ସେତେବେଳେ ଦୁଇଟି ଗୃହର ସଦସ୍ୟମାନଙ୍କୁ ମିଳିତକରି କରେ । ନ୍ୟାୟିକ ଶାଖା ଇଣ୍ଡୋନେସିଆ ଉଚ୍ଚତମ ନ୍ୟାୟାଳୟ  (ମହକାମା ଆଗଙ୍ଗ) ନ୍ୟାୟିକ ଶାଖାର ସର୍ବୋଚ୍ଚ ସ୍ତର ଅଟେ  । ଏହାର ବିଚାରପତିମାନେ ରାଷ୍ଟ୍ରପତିଙ୍କଦ୍ୱାରା ନିଯୁକ୍ତ ହୁଅନ୍ତି । ସାମ୍ବିଧାନିକ ତଥା ରାଜନୈତିକ ପ୍ରସଙ୍ଗର ସମାଧାନ ପାଇଁ ସାମ୍ବିଧାନିକ ଅଦାଲତ  (ଇଣ୍ଡୋନେସିଆ: ମହକାମା କନଷ୍ଟିଟୁସି) ଅଛି  । ବିଚାରପତିଙ୍କ ତଦାରଖ ପାଇଁ ଏକ ଜୁଡିସିଆଲ୍ କମିଶନ  (ଇଣ୍ଡୋନେସିଆ: କୋମିସି ୟୁଡିସିୟାଲ୍) ରହିଛି । ଇଣ୍ଡୋନେସିଆର ଅଡିଟ୍ ବୋର୍ଡ ଇଣ୍ଡୋନେସିଆର ଅଡିଟ୍ ବୋର୍ଡ  (ଇଣ୍ଡୋନେସିଆ: ବାଦାନ ପେମେରିକା କେୟୁଙ୍ଗାନ୍) ହେଉଛି ଏକ ସଂସ୍ଥା ଯାହା କେନ୍ଦ୍ର ସରକାର, ସ୍ଥାନୀୟ ପ୍ରଶାସନ, ଅନ୍ୟାନ୍ୟ ରାଜ୍ୟ ଅନୁଷ୍ଠାନ, ବ୍ୟାଙ୍କ ଇଣ୍ଡୋନେସିଆ, ରାଜ୍ୟ- ଇତ୍ୟାଦିର ଆର୍ଥିକ ପରିଚାଳନା ଏବଂ ଉତ୍ତରଦାୟିତ୍ୱ ଯାଞ୍ଚ କରିବା ସକାଷେ ଦାୟିତ୍ୱବାନ୍ ଅଟେ  ।
ରାକ୍ଷୀ ଦାଶ ଜଣେ ଚଳଚ୍ଚିତ୍ର, ଧାରାବାହିକ, ବିଜ୍ଞାପନ ଓ କାର୍ଟୁନ ଫିଲ୍ମ ଅଭିନେତ୍ରୀ ଓ କଣ୍ଠଶିଳ୍ପୀ । ସେ ଜଣେ ରେଡିଓ ଜକି ଭାବେ କାମକରନ୍ତି । ଏହା ଛଡ଼ା ସେ ବିଭିନ୍ନ ଟିଭି ତଥା ମଞ୍ଚ କାର୍ଯ୍ୟକ୍ରମରେ ସଞ୍ଚାଳନ କରିଛନ୍ତି । ସେ ଜଣେ ଓଡ଼ିଶୀ ଓ ଛଉ ନୃତ୍ୟଶିଳ୍ପୀ । ସେ ଗାୟକ ତଥା ସଂଗୀତ ନିର୍ଦ୍ଦେଶକ ବିଭୁ କିଶୋରଙ୍କ ପତ୍ନୀ ।  "ବିଭୁ କିଶୋର ଚାରିଟେବୁଲ୍ ଟ୍ରଷ୍ଟ" ର ମ୍ୟାନେଜିଂ ଟ୍ରଷ୍ଟି ଦାୟିତ୍ୱ ନେଇଛନ୍ତି ରାକ୍ଷୀ । ବିବାହ ଓ ପରିବାର ରାକ୍ଷୀ ଗାୟକ ବିଭୁ କିଶୋରଙ୍କୁ ବିବାହ କରିଛନ୍ତି । ତାଙ୍କର ଗୋଟିଏ ଝିଅ ଈଶିତା  ବିଭା  । ରାକ୍ଷୀ ପାଞ୍ଚ ଭାଇ ଓ ଭଉଣୀ । ରାକ୍ଷୀ ହେଉଛନ୍ତି ଚତୁର୍ଥ । ସେ ସ୍ୱାମୀ ବିଭୁ କିଶୋର ଓ ଝିଅ ବିଭାଙ୍କ ସହିତ ଭୁବନେଶ୍ୱରରେ ରହୁଛନ୍ତି । ରାକ୍ଷୀଙ୍କ ବାପା ରାଧାକୃଷ୍ଣ ଦାଶ ଏବଂ ମାଆ ହେଉଛନ୍ତି ମନୋରମା ଦାଶ । ଅଭିନୟ ଜୀବନ ଶିଶୁକଳାକାର ଭାବେ ରାକ୍ଷୀଙ୍କର ଅଭିନୟ ଜୀବନ ଅାରମ୍ଭ ହୋଇଛି । ପ୍ରଫୁଲ୍ଲ ମହାନ୍ତିଙ୍କ ନିର୍ଦ୍ଦେଶିତ  "ଭଙ୍ଗାସିଲଟ"  ଚଳଚ୍ଚିତ୍ରରେ ରାକ୍ଷୀ ଶିଶୁ କଳାକାର ଭାବେ ଅଭିନୟ କରିଛନ୍ତି । ଦୂରଦର୍ଶନ ଓଡ଼ିଆେର ରାକ୍ଷୀ ମେଗାଧାରାବାହିକ  "ଅାହୁତି" ରେ ଅଭିନୟ କରିଛନ୍ତି ।  "ମାଗୁଣିର ଶଗଡ଼"  ଏବଂ  "ବର୍ଷାବିନ୍ଦୁ"  ପରି କ୍ଷୁଦ୍ର କଥାଚିତ୍ରରେ ଶିଶୁକଳାକାର ଭାବରେ ମଧ୍ୟ ସେ ଅଭିନୟ କରିଛନ୍ତି । ରାକ୍ଷୀ ଯେତେବେଳେ ଅଭିନୟ କରିବାକୁ ଚାହିଁଲେ ସେତେବେଳେ ତାଙ୍କୁ କମ୍ ଉଚ୍ଚତା ପାଇଁ କାମ ମିଳି ନ ଥିଲା । ରାକ୍ଷୀ ଓଡ଼ିଶୀ ଓ ଛଉ ନୃତ୍ୟ ମଧ୍ୟ ଶିଖିଛନ୍ତି । ଗୋଡଭାଙ୍ଗିଯିବା ପରେ ରାକ୍ଷୀ ନାଚ ଛାଡିଦେଲେ । ରାକ୍ଷୀଙ୍କୁ ରେଖା ଓ ଅମିତାଭ ବଚ୍ଚନଙ୍କ ଅଭିନୟ ବହୁତ ଭଲ ଲାଗେ ।  "ଦୁହିତା"   (ଇଟିଭି)ରେ ପ୍ରଥମେ ଅଭିନୟ କରିଥିଲେ  । ପରେ ପରେ  "ସଂସ୍କାର"  ଓ  "ପରିଚୟ"  ପରି ମେଗାଧାରାବାହିକରେ ଅଭିନୟ କଲେ । ଅଶୋକ ପତିଙ୍କ ବହୁ ଚଳଚ୍ଚିତ୍ରରେ ରାକ୍ଷୀ ଅଭିନୟ କରିଛନ୍ତି । ଅଶୋକପତିଙ୍କ ନିର୍ଦ୍ଦେଶିତ  "ଦିଓ୍ବାନା ଦିଓ୍ବାନୀ" ,  "ପ୍ରେମ ରୋଗୀ" ,  "ଡ୍ରିମ୍ ଗାର୍ଲ"  ଓ  "ସଞ୍ଜୁସଞ୍ଜନା"  ଅାଦି ଚଳଚ୍ଚିତ୍ରରେ ରାକ୍ଷୀଙ୍କୁ ଅଭିନୟ କରିବାର ସୁଯୋଗ ମିଳିଛି । ଭଏସ୍ ଡବିଂ ଭଏସ ଡବିଂ କାମ ସେ ବିବାହ ପରେ ଅାରମ୍ଭ କରିଥିଲେ । ପ୍ରଥମେ ସେ ଅନ୍ୟ ପାର୍ଶ୍ୱ କଳାକାରଙ୍କ ପାଇଁ ଭଏସ୍ ଦେଇଥିଲେ । ସେହିଠାରୁ ହିଁ ତାଙ୍କ ଭଏସ୍ ଡବିଂ କ୍ୟାରିୟର୍ ଅାରମ୍ଭ ହୋଇଥିଲା । ପାର୍ଶ୍ୱ ଅଭିନେତ୍ରୀଙ୍କ ପାଇଁ କଣ୍ଠସ୍ୱର ଦେବା ପରେ ସେ ନାୟିକାମାନଙ୍କ ପାଇଁ ଭଏସ୍ ଦେଇଥିଲେ । ଅାଉ ସେଥିରେ ସେ ସଫଳ ହୋଇଛନ୍ତି ।  "ପୁଅ ମୋର ଭୋଳାଶଙ୍କର"  ହେଉଛି ରାକ୍ଷୀଙ୍କର ପ୍ରଥମ ଫିଲ୍ମ ଯେଉଁଥିରେ ରାକ୍ଷୀ ବଙ୍ଗୀୟ ଅଭିନେତ୍ରୀ ରଚନା ବାନାର୍ଜୀଙ୍କ ନିମେନ୍ତ ଭଏସ୍ ଦେଇଥିଲେ । ରାକ୍ଷୀ ୧୯ କିମ୍ବା ୨୦ ବର୍ଷ ବୟସରେ ସବ୍ୟସାଚୀ ମହାପାତ୍ରଙ୍କର  "ଜଙ୍ଗଲର ସାଥୀ"  ସିରିଏଲ୍‌ରେ ୬୦ ବର୍ଷ ବୁଢ଼ୀ ଚରିତ୍ରର ଭଏସ୍ ଦେଇଥିଲେ । ଡବିଂ ପରେ ତାଙ୍କୁ କିଛିଟା ଫିଲ୍ମ ତଥା ସିରିଏଲ୍‌ରେ ଅଭିନୟ କରିବାର ସୁଯୋଗ ମିଳିଥିଲା । ଅନେକ ଅଭିନେତ୍ରୀଙ୍କ ପାଇଁ କଣ୍ଠସ୍ୱର ଦେଇଥିଲେ ବି ସେ ରଚନା ବାନାର୍ଜୀ ଏବଂ ବର୍ଷା ପ୍ରିୟଦର୍ଶନୀଙ୍କ ଭଏସ୍ ଦେଲାବେଳେ ତାଙ୍କୁ ବହୁତ ଖୁସି ଲାଗେ । ରେଖା ଓ ଝରଣା ଦାସଙ୍କ ଭଏସ୍ ତାଙ୍କୁ ବିଶେଷ ଭାବେ ଅନୁପ୍ରାଣିତ କରିଛି । ରେଡିଓ ଜକି ରେଡିଓ ଜକିରେ ମଧ୍ୟ ରାକ୍ଷୀ ନିଜ ଲାଗି ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିପାରିିଛନ୍ତି । ୯୩.୫ ଏସ୍ଏଫ୍ଏମ୍‌ରେ ରେଡିଓ ଜକି ଭାବରେ ପ୍ରଥମେ କାମ ଅାରମ୍ଭ କରିଥିଲେ । ବିଗ୍ ଏଫ୍.ଏମ୍ ୯୨.୭ରେ କାମ କରିଛନ୍ତି । ରେଡିଓ ଚକଲେଟ୍ ୧୦୪ ଏଫ୍.ଏଫ୍‌ଏମ୍‌ରେ ଫ୍ରିଲାନ୍‌ସର୍‌ ଭାବେ ମଧ୍ୟ କାମ କରୁଛନ୍ତି । ରେଡିଓରେ କାମ କରିଛନ୍ତି ।
ଲେଖା ଚାଲିଛି... ଇନଫାଣ୍ଟାଇଲ ହେମାଞ୍ଜିଓମା  (ଇଂରାଜୀ ଭାଷାରେ / ) ଏକ ପ୍ରକାର ମୃଦୁ ରକ୍ତନଳୀ ଅର୍ବୁଦ   ଯାହା ଶିଶୁମାନଙ୍କ ଦେହରେ ହୁଏ  । ଚର୍ମରେ ଉତ୍‌ଥିତ ଲାଲ ବା ନୀଳ ଦାଗ   ଦେଖାଯାଏ । ଜୀବନର ପ୍ରଥମ ୪ ମାସରେ ଏହା ସୃଷ୍ଟି ହୋଇ ୫ ମାସ ପର୍ଯ୍ୟନ୍ତ ରହିବା ପରେ ପରବର୍ତ୍ତୀ କିଛି ବର୍ଷ ମଧ୍ୟରେ ସଙ୍କୁଚିତ ହୋଇଯାଏ । ଚମରେ କିଛିଟା ଦାଗ ରହିଯାଏ । ରୋଗ ସାଂଘାତିକ ହୋଇଗଲେ ଯନ୍ତ୍ରଣା, ରକ୍ତସ୍ରାବ, ଘାଆ  , ହୃଦ୍‌ପାତ, ଅସୁନ୍ଦର   ଇତ୍ୟଦି ଅବସ୍ଥା ସୃଷ୍ଟି ହୋଇପାରେ । ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ପ୍ରାୟ୧୦% ରୋଗୀଙ୍କର ପରିବାରରେ ଏହା ଚାଲୁରହେ । ଏହା ସ‌ହିତ ଅଳ୍ପ କେତେକ ଅନ୍ୟ ରୋଗ   ମଧ୍ୟ ଦେଖାଯାଏ । ଲକ୍ଷଣ ଓ ଆକୃତି ଦେଖି ରୋଗ ନିର୍ଣ୍ଣୟ କରାଯାଇପାରେ । ମେଡିକାଲ ଇମେଜିଙ୍ଗ   ସାହାଯ୍ୟରେ ରୋଗ ନିର୍ଣ୍ଣୟ କରାଯାଇପାରେ । ପର୍ଯ୍ୟବେକ୍ଷଣ ବ୍ୟତୀତ ଅଧିକାଂଶ କ୍ଷେତ୍ରରେ ଅନ୍ୟ କିଛି କରାଯାଏନାହିଁ । ସମସ୍ୟା ଥିବା କ୍ଷେତ୍ରରେ ପ୍ରୋପ୍ରାନୋଲୋଲ୍, କର୍ଟିକୋସ୍ଟିରଏଡ   ଦିଆଯାଇପାରେ । ବେଳେ ବେଳେ ଅପରେଶନ ବା ଲେଜର   ଚିକିତ୍ସା କରାଯାଇପାରେ । ଶିଶୁମାନଙ୍କ ଦେହରେ ହେଉଥିବା ମୃଦୁ ଅର୍ବୁଦ   ମଧ୍ୟରୁ ଏହା ସର୍ବାଧିକ ଦେଖାଯାଏ ଓ ପ୍ରାୟ ୫% ଥାଏ । ସାଧାରଣତଃ ମହିଳା, ଶ୍ୱେତ ଲୋକ  ,ସ୍ୱଳ୍ପ ଜନ୍ମ ଓଜନର   ଶିଶୁଙ୍କ ଦେହରେ ଏହା ଦେଖାଯାଏ । ଗ୍ରୀକ୍ ଭାଷାର ହେମା   ଶବ୍ଦର ଅର୍ଥ ରକ୍ତ, ଆଞ୍ଜିଓ   ଶବ୍ଦର ଅର୍ଥ ରକ୍ତନଳୀ ଓ ଓମା  (- ) ଶବ୍ଦର ଅର୍ଥ ଅର୍ବୁଦମାନଙ୍କୁ ନେଇ ହେମାଞ୍ଜିଓମା ଶବ୍ଦଟି ଗଠିତ ହୋଇଛି  ।
ଶେରଘାଟି ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ଗ ଅ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶେରଘାଟି ୨୪.୫୫୯୭ ଉତ୍ତର ଅକ୍ଷାଂଶ ଓ ୮୪.୭୯୩୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶେରଘାଟି ସହରର ମୋଟ ଜନସଂଖ୍ୟା ୩୨୩୫୮ ଅଟେ । ସେଥି ମଧ୍ୟରୁ ୫୨.୬୧% ଜଣ ପରୁଷ ହୋଇଥିବା ବେଳେ ୪୭.୩୯% ଜଣ ନାରୀ ଅଟନ୍ତି । ଶେରଘାଟିର ସାକ୍ଷରତା ହାର ୫୫.୮୪% ଅଟେ । ଏହା ଜାତୀୟ ହାରଠାରୁ ୯.୦୦% ପ୍ରତିଶତ କମ ଅଟେ । ସେଥିରୁ ୩୨.୬୩% ପ୍ରତିଶତ ପୁରୁଷ ଓ ୨୩.୨୧% ନାରୀ ଅଟନ୍ତି । ୧୮.୭୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶେରଘାଟିର ସରକାରୀ ଭାଷା ଅଟେ ।
ଗାଇରୋସ୍କୋପ  ( : ) ହେଉଛି ଏକ ଯନ୍ତ୍ର ଯାହାକି ଅପେକ୍ଷାକୃତ ଓଜନିଆ ଘୂର୍ଣ୍ଣନ ଚକ୍ରି  ଦ୍ୱାରା ତିଆରି ହୋଇଥାଏ  । ଏହା ଚକ୍ରି  ର କୌଣସି ପ୍ରକାରର ଅକ୍ଷ ପରିବର୍ତ୍ତନକୁ ପ୍ରତିରୋଧ କରେ । ଘୂରୁଥିବା ନଟୁ ଏହାର ଏକ ଉଦାହରଣ ଅଟେ । ଆଧୁନିକ ସମାଜରେ ଏହାର ବହୁତ ବ୍ୟବହାର ପରିଲକ୍ଷିତ ହେଉଛି । ଦ୍ୱିତୀୟ ବିଶ୍ୱଯୁଦ୍ଧ ପରଠାରୁ ଏହାର ବ୍ୟବହର ବିଶେଷ କରି ଉଡାଜାହାଜ, ଜାହାଜ ,ବମ୍‌ସାଇଟ୍  , କ୍ଷେପଣାସ୍ତ୍ର ଇତ୍ୟାଦି କ୍ଷେତ୍ରରେ ଏହାକୁ ନିୟୋଜିତ କରାଯାଉଛି ।
ଭିକମପାଲି ଭାରତୀୟ ରାଜ୍ୟ ଓଡ଼ିଶାର ଝାରସୁଗୁଡା ଜିଲ୍ଲାରେ ଅବସ୍ଥିତ ଏକ ମାଧ୍ୟମ ଆକାରର ଗ୍ରାମ । ଏହି ଗ୍ରାମ ବଡଳେଲୋ ନଦୀ ତଟରେ ଓ ଛେଳିଆ ପହଡର ପଦ ଦେଶ ରେ ଅବସ୍ଥିତ । ଏହା ଜିଲ୍ଲାମୁଖ୍ୟାଳୟ ଝାରସୁଗୁଡାଠାରୁ 60 କିଲୋମିଟର ଦୁରବର୍ତୀ ଓ ଏହା ବ୍ରଜରାଜନଗର ବିଧାନ ସଭା ମଣ୍ଡଳୀ ତଥା ବରଗଡ ଲୋକ ସଭା ମଣ୍ଡଳୀ ଅଧୀନରେ ରହିଛି । 2011 ମସିହା ଜନଗଣନା ଅନୁସାରେ ଏହାର ଜନସଂଖ୍ୟା 920 ଥିଲା । ବ୍ୟୁପତ୍ତି ଭିକମପାଳି ଗ୍ରାମର ନାମ ସଂସ୍କୃତ ଶବ୍ଦ  ' ଭିକ୍ଷ୍ୟାପଲ୍ଲୀ " ଅନୁସାରେ ହେଇଥିବାର ଜନାଜାଏ । ଏହା 2ଟି ଶବ୍ଦ  ' ଭିକ୍ଷ୍ୟା '  ଓ  'ପାଲି "ର ସଂଯୁକ୍ତ ଶବ୍ଦ । ଏହି ଶବ୍ଦ କ୍ରମଶଃ କୋଷଳୀ ଭାଷାର ଅନିକରଣରେ ଭିକମପାଳି ହେଇଗଲା । ଇତିହାସ 1957 ମସିହାରେ ହୀରାକୁଦ ଜଳଭଣ୍ଡାର ନିର୍ମାଣ କାଳରେ ପ୍ରାଚୀନ ପଦମପୁର ଗ୍ରାମ ଜଳମଗ୍ନ ହେଲା । ଏହି ଗ୍ରାମର ଲୋକଙ୍କୁ ନିକଟସ୍ଥ ଅନେକ ଗ୍ରାମାଞ୍ଚଳରେ ଥଇଥାନ କରାଗଲା । ସେମାନଙ୍କ ମଧ୍ୟରୁ ଏକ ଗୋଷ୍ଠୀର ପରିବାର ବୁଡି ଯାଇଥିବା ଗ୍ରାମଠାରୁ 2 କିଲୋମିଟର ଦୁରବର୍ତୀ  " ଭିକ୍ଷ୍ଯାପଲ୍ଲୀ ' ଗ୍ରାମରେ ବସତି କରି ରହିଲେ । ତାହା ପରବର୍ତ୍ତୀ କାଳରେ ଭିକମପାଳି ନାମରେ ପରିଚିତ ହେଲା । ଭୌଗୋଳିକ ସ୍ଥିତି ଭିକମପାଳି ଗ୍ରାମ ଛେଳିଆ ପାହାଡ ର4ଅ ପଦ ଦେଶରେ 3.28 ବର୍ଗ କିଲୋମିଟର ଅଞ୍ଚଳ ନେଇ ଅବସ୍ଥିତ । ଏହି ଗ୍ରାମ ସନ୍ନିକଟରେ 2ଟି ଉପ ନଦୀ ସାନକେଲୋ ଓ ବଡକେଲୋ ପ୍ରବାହିତ ହେଇ ମହାନଦୀରେ ପତିତ ହୁଏ । ଗ୍ରାମର ଉତ୍ତର ଦିଗରେ ହିମଗିରି ପାର୍ବତ୍ଯ ରେଞ୍ଜ ରହିଛି ଓ ହୀରାକୁଦ ଜଳଭଣ୍ଡାରର ପାଶ୍ଚାତ୍ୟଞ୍ଚଳ ଏଠାରୁ 2 କିଲୋମିଟର ଦୂରରେ ଅବସ୍ଥିତ । ଗ୍ରାମଟି ଛୋଟନାଗପୁର ମାଳଭୂମି ଅଞ୍ଚଳର ନିକତାବରୀ ଇଲାକା । ଛେଳିଆ ପାହାଡ କୁଆର୍ତ୍ଜ ପଥର ରେ ଭର୍ତ୍ତି ହେଇଥାଏ । ଗ୍ରାମଟି ଛତିଶଗଡ଼ ରାଜ୍ୟର ସୀମାରେ ରହିଛି । ଜଳବାୟୁ ଗ୍ରାମର ଅବସ୍ଥିତି 21.47  83.34  ଓ ଏହା ସମୁଦ୍ରପତ୍ତନଠାରୁ 649-682 ଫୁଟ ଉପରେ ରହିଛି । ଏଠାରେ ଗ୍ରୀଷ୍ମ କାଳୀନ ତାପ ମାତ୍ରା 48 ଡିଗ୍ରୀ ଯାଏ ହେଇଥାଏ ଓ ବାର୍ଷିକ ବୃଷ୍ଟିପାତ ହାରାହାରି 1527 ମିଲିମିଟର । ଯାତାୟତ ଜାତୀୟ ରାଜପଥ 130  ( ପୂର୍ବତନ 200) ଏହି ଗ୍ରାମ ଦେଇ ଯାଇଛି  । ଏହି ରାସ୍ତାଦ୍ୱାରା ଏହି ଗ୍ରାମ ଝାରସୁଗୁଡା , ରାୟଗଡ଼ ସହ ସଂଯୁକ୍ତ । ଏହି ଗ୍ରାମରୁ ନିକଷଟସ୍ଥ ଗ୍ରାମ ଗୁଡିକୁ ପ୍ରଧାନ ମନ୍ତ୍ରୀ ଗ୍ରାମ ସଡକ ଯୋଜନାଦ୍ୱାରା ପକ୍କା ସଡକ ସଂଯୋଗ ରହିଛି ଓ ହୀରାକୁଦ ଜଳଭଣ୍ଡାରଦ୍ୱାରା ଫେରି ଡଙ୍ଗା ପରିବହନ ଯୋଗେ ବରଗଡ ଓ ସମ୍ବଲପୁର କୁଜାତଯାତ ମଧ୍ୟ କରି ହୁଏ । ଏଠାରୁ ନିକଟସ୍ଥ ରେଳ ପରିବହନ ସୁବିଧା 22 କିଲୋମିଟର ଦୂର ରାୟଗଡଠାରେ ମିଳେ । ଓଡ଼ିଶାର ବେଲପାହାଡ ରେଳ ଷ୍ଟେସନ ଏଠାରୁ 40 କିଲୋମକିତର ଦୁରବର୍ତୀ । ନିକଟବରତି ବିମାନ ବନ୍ଦର ରାୟପୁର , ଝାରସୁଗୁଡା ଓ ଭୁବନେଶ୍ୱରଠାରେ ଅବସ୍ଥିତ . ଅର୍ଥନୈତିକ ସ୍ଥିତି ଏଠାକାର ଅଧିବଶିମାନେ ମୁଖ୍ଯତଃ ଚାଷ ଉପରେ ନିର୍ଭରଶୀଳ ଥିଲେ । ମାତ୍ର ଗତ ଦୁଇ ଦଶନ୍ଦିରୁ କ୍ରୋସାକୀ ଓ ଛେଳିଆ ପାହାଡରେ ଖ୍ୟାନନ କାର୍ଯ୍ୟ ଆରମ୍ଭ କଲେ ଓ ଏହି ଅଞ୍ଚଳର ବହୁ ଲୋକ ଏଥିରେ ନିଜର ଜୀବିକା ନିର୍ବାହ ନିମନ୍ତେ କାର୍ଯ୍ୟ ପାଇଥିଲେ । ଏଠାରେ ସେହି ସମୟରୁ ଅର୍ଥନୈତିକ ଉନ୍ନତି ଆରମ୍ଭ ହେବା ସହ ବେଙ୍କ ସେବା ମଧ୍ୟ ଉପଲବ୍ଧ ହେଲା । .ଗ୍ରାମୀଣ କୃଷି ର ଉନ୍ନତି ପାଇଁ ମଧ୍ୟ ଏଠାରେ ଉନ୍ନୟନ ବେଙ୍କ ରହିଛି । ଜନସଂଖ୍ୟା 2011 ଜନଗଣନା ଅନୁସାରେ ଭିକମପାଳି ଗ୍ରାମର ଜନସଂଖ୍ୟା 920 ଥିଲା । ତନ୍ ମଧ୍ୟରୁ ପୁରୁଷ 448 ଥିବା ବେଳେ ମହିଳା 472 ଥିଲା । 6 ବର୍ଷରୁ କମ ସଂଖ୍ୟା 112 ହେଇଥିବା ବେଳେ ପୁରୁଷ ମହିଳା ଅନୁପାତ 1000:1054 ରହିଥିଲା । ସାକ୍ଷ୍ୟରତା ହାର 72.90 ଯାହା ଜାତୀୟ ହାର  ( 59.5%)ଠାରୁ ଯଥେଷ୍ଠ ଅଧିକ  । ଏଠାରେ ଏକ ପୁରାତନ ତଥା ସୁନାମ ପ୍ରାପ୍ତ ମଡେଲ ସ୍କୁଲ ଥିବା ସହ ଭିକମ ପାଲି ହାଇ ସ୍କୁଲ ରହିଛି । ନିକଟସ୍ଥ ବିଜାପାଳିଠାରେ ମହିମା କଲେଜ ରହିଛି । ଧର୍ମ ହିନ୍ଦୁତ୍ୱ ଏଠାରେ ମୁଖ୍ୟ ଧର୍ମ ହେଇଥିବା ବେଳେ ଅଧିକାଂଶ ଅଧିବାସୀ ଆଦିବଶି ସଂପ୍ରଦାଯର ହେଇଥାନ୍ତି । ଗ୍ରାମରେ ମାଁ ସମଳୟ , ମାଁ ପଦ୍ମଷିଣୀ , ଭଗବାନ ଶିବ ଓ ଭଗବାନ ହନୁମାନଙ୍କ ମନ୍ଦିର ରହିଛି। ପର୍ଯ୍ୟଟନ ପଦ୍ମାସିନୀ ଦେବୀଙ୍କ ମନ୍ଦିର ଓ ହୀରାକୁଦ ଜଳଭଣ୍ଡାରର ପ୍ରକୃତିକ ଦୃଶ୍ୟ ପାଇଁ ଏହା ଏକ ପର୍ଯ୍ୟଟକ ଆକର୍ଷଣ କେନ୍ଦ୍ର ହୋଇଛି । ହୀରାକୁଦ ବନ୍ଧ ନିର୍ମାଣ ସମୟରେ ଜଳମଗ୍ନ ହେଇଥିବା ମନ୍ଦିର ସମୂହ ଅଦ୍ୟାବଧି ରହିଛି ଓ ଗ୍ରୀଷ୍ମ କାଳରେ ଜଳ ପତ୍ତନ ସ୍ତର କମିଲେ ତାହା ସବୁ ଦୃଷ୍ଟିଗୋଚର ହୁଏ । . ଗ୍ରାମରୁ 15 କିଲୋମିଟର ଦୂରରେ କୋଇଲି ଘୁଘର ଜଳପ୍ରପାତ ଏକ ଆକର୍ଷଣୀୟ ପର୍ଯ୍ୟଟକ କେନ୍ଦ୍ର ।
ଆଧୁନିକ କଥା ସାହିତ୍ୟ  (ଉପନ୍ୟାସ) ନରେନ୍ଦ୍ର ନାଥ ମିଶ୍ରଙ୍କ ରଚିତ ଏକ ଓଡ଼ିଆ ଆଲୋଚନା ମୂଳକ ଗ୍ରନ୍ଥ  । ଏହା ୧୯୮୧ ମସିହାରେ ଓଡ଼ିଶା ସାହିତ୍ୟ ଏକାଡେମି ଦେଇ ପ୍ରକାଶିତ ହୋଇଥିଲା । ଓଡ଼ିଆ ସାହିତ୍ୟର ଇତିହାସ ଉପରେ ଏଥିରେ ଗଦ୍ୟ ସାହିତ୍ୟର ଏକ ବିଶେଷ ବିଭାବ ଉପନ୍ୟାସ ଉପରେ ସବିଶେଷ ବର୍ଣ୍ଣନା କରାଯାଇଅଛି ।
ନେୟାଟ୍ଟିଙ୍କାରା ଏକ ଭାରତୀୟ ପୌରପାଳିକା   ଅଟେ । ଏହା କେରଳର ଥିରୁବନନ୍ଥପୁରମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନେୟାଟ୍ଟିଙ୍କାରା ୮.୩୯୮୫ ଉତ୍ତର ଅକ୍ଷାଂଶ ଓ ୭୭.୦୮୫୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନେୟାଟ୍ଟିଙ୍କାରା ସହରର ମୋଟ ଜନସଂଖ୍ୟା ୬୯୪୩୫ ଅଟେ । ସେଥି ମଧ୍ୟରୁ ୪୯.୦୪% ଜଣ ପରୁଷ ହୋଇଥିବା ବେଳେ ୫୦.୯୬% ଜଣ ନାରୀ ଅଟନ୍ତି । ନେୟାଟ୍ଟିଙ୍କାରାର ସାକ୍ଷରତା ହାର ୮୧.୭୬% ଅଟେ । ଏହା ଜାତୀୟ ହାରଠାରୁ -୧୬.୯୨% ପ୍ରତିଶତ କମ ଅଟେ । ସେଥିରୁ ୪୧.୧୮% ପ୍ରତିଶତ ପୁରୁଷ ଓ ୪୦.୫୮% ନାରୀ ଅଟନ୍ତି । ୧୦.୩୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ନେୟାଟ୍ଟିଙ୍କାରାର ସରକାରୀ ଭାଷା ଅଟେ ।
ମାମ୍ବାଲିକଳାଥିଲ୍ ଶାରଦା ମେନନ୍ ଜଣେ ଭାରତୀୟ ମନରୋଗ ବିଜ୍ଞାନୀ, ସମାଜସେବୀ ଓ ଚେନ୍ନାଇସ୍ଥିତ ଅଣ-ସରକାରୀ ଅନୁଷ୍ଠାନ ସିଜୋଫ୍ରେନିଆ ଅନୁସନ୍ଧାନ ପ୍ରତିଷ୍ଠାନ  ର ପ୍ରତିଷ୍ଠାତା, ଯାହା ସିଜୋଫ୍ରେନିଆ ଓ ଅନ୍ୟ ମାନସିକ ରୋଗରେ ଆକ୍ରାନ୍ତ ଲୋକଙ୍କ ସୁଧାର ପାଇଁ କାମ କରନ୍ତି । ସେ ଆଭୈଆର୍ ସମ୍ମାନ ପ୍ରାପ୍ତ, ପୂର୍ବତନ ମାଡ଼୍ରାସ୍ ଡାକ୍ତରୀ ସେବା ଅଧିକାରୀ ଓ ପ୍ରଥମ ଭାରତୀୟ ମହିଳା ମନୋବିଜ୍ଞାନୀ । ଭାରତ ସରକାର ୧୯୯୨ରେ ତାଙ୍କୁ ତୃତୀୟ ସର୍ବଶ୍ରେଷ୍ଠ ବେସାମରିକ ସମ୍ମାନ ପଦ୍ମ ଭୂଷଣରେ ସମ୍ମାନିତ କରିଥିଲେ । ଜୀବନୀ ଛାଞ୍ଚ: ଶାରଦା ମେନନ୍ ୫ ଅପ୍ରେଲ୍ ୧୯୨୩ରେ କର୍ଣ୍ଣାଟକର ଏକ ମାଲାୟଲି ପରିବାରରେ ପରିବାରର ଅଷ୍ଟମ ପିଲା ରୂପେ ଜନ୍ମ ହୋଇଥିଲେ । ତାଙ୍କ ବାପା ଜଣେ ନ୍ୟାୟପାଳିକା ଥିଲେ ଓ ଯେତେବେଳେ ଚେନ୍ନାଇକୁ ସ୍ଥାନାନ୍ତରିତ ହୋଇଥିଲେ, ଯୁବ ଶାରଦା ତାଙ୍କ ସ‌ହ ଗୁଡ୍ ସେଫର୍ଡ୍ ବିଦ୍ୟାଳୟକୁ ଓ ପରେ ଖ୍ରୀଷ୍ଟ୍‌ଚର୍ଚ୍ଚ ଆଙ୍ଗ୍‌ଲୋ-ଭାରତୀୟ ଉଚ୍ଚ ସେକଣ୍ଡାରୀ ବିଦ୍ୟାଳୟକୁ ସ୍ଥାନାନ୍ତରିତ ହୋଇଥିଲେ, ଓ ପରେ ମହିଳା ଖ୍ରୀଷ୍ଟିଆନ୍ ମହାବିଦ୍ୟାଳୟ, ଚେନ୍ନାଇରୁ ସ୍ନାତ୍ତକ ଲାଭ କରିଥିଲେ । ୧୯୫୧ରେ ମାଡ୍ରାସ୍ ଡାକ୍ତରୀ ମହାବିଦ୍ୟାଳୟରୁ ମେଡ଼ିସିନ୍‌ରେ ସ୍ନାତ୍ତକ ଲାଭକରିବା ପରେ, ନୂଆଦିଲ୍ଲୀର ଇର୍‌ୱିନ୍ ଚିକିତ୍ସାଳୟରେ ଯୋଗ ଦେଇଥିଲେ, ଯାହା ବର୍ତ୍ତମାନ ଲୋକ ନାୟକ ଜୟ ପ୍ରକାଶ ନାରାୟଣ ଚିକିତ୍ସାଳୟ । ଏହାସ‌ହିତ ସେ ୧୯୫୭ରେ ସ୍ନାତ୍ତକୋତର ଲାଭ କରିଥିଲେ । ପରେ ସେ ମନୋବିଜ୍ଞାନ ଔଷଧରେ, ଜାତୀୟ ମାନସିକ ସ୍ୱାସ୍ଥ୍ୟ ଓ ନ୍ୟୁରୋସାଇନ୍ସ୍ରେ ଦୁଇ ବର୍ଷିଆ ଡିପ୍ଲୋମା କରିଥିଲେ, ଯାହାଦ୍ୱାରା ସେ ଭାରତର ପ୍ରଥମ ମହିଳା ମନୋବିଜ୍ଞାନୀ ଥିଲେ ।
ଆପ୍ରାକ୍ଲୋନିଡାଇନ, ଏକ ବେପାର ନାମ ଆଇଓପିଡାଇନ୍, ଗ୍ଲୁକୋମା ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ନିର୍ଦ୍ଦିଷ୍ଟ ଭାବରେ ଏହା ଅନ୍ୟ ଚିକିତ୍ସାଦ୍ୱାରା ନିୟନ୍ତ୍ରିତ ହୋଇନଥିବା ଖୋଲା ଆଙ୍ଗଲ୍ ଗ୍ଲୁକୋମା ପାଇଁ ସ୍ୱଳ୍ପ ମିଆଦି ଭାବରେ ବ୍ୟବହୃତ ହୁଏ । କେତେକ ପ୍ରକାରର ଲେଜର ଚକ୍ଷୁ ଅସ୍ତ୍ରୋପଚାର କରାଯାଉଥିବା ବ୍ୟକ୍ତିଙ୍କର ଇଣ୍ଟ୍ରୋକୋକୁଲାର ଚାପକୁ ରୋକିବା ପାଇଁ ଏହା ମଧ୍ୟ ବ୍ୟବହୃତ ହୋଇପାରେ । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାଲି ଆଖି, ଗଲୁ, ଶୁଖିଲା ପାଟି, ବିସ୍ତାରିତ ନେତ୍ର ପିତୁଳା, ନାକରୁ ପାଣି ପ୍ରବାହ ଏବଂ ଶୁଖିଲା ଆଖି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ପାଲ୍ପିଟେସନ୍, ଅବସାଦ ଏବଂ ମୁଣ୍ଡ ବୁଲାଇବା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ମୁଖ୍ୟତଃ ଏକ <  " " >୨</ > ଆଡ୍ରେନର୍ଜିକ୍ ରିସେପ୍ଟର ଆକ୍ଟିଭେଟର୍ ଏବଂ ଆକ୍ୱିଅସ ହ୍ୟୁମର ଉତ୍ପାଦନ ହ୍ରାସ କରି କାର୍ଯ୍ୟକ୍ଷମ ହୁଏ । ୧୯୮୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆପ୍ରାକ୍ଲୋନିଡାଇନ୍ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ୫ ମିଲି ଔଷଧର ମୂଲ୍ୟ ୨୬ ଡଲାର ଅଟେ। ଯୁକ୍ତରାଜ୍ୟରେ ଏହି ରାଶିର ମୂଲ୍ୟ  ୧୧ ଅଟେ ।
ମେଘା ଚକ୍ରବର୍ତ୍ତୀ ବଙ୍ଗଳା କଥାଚିତ୍ର ଜଗତ ଓ ଦୂରଦର୍ଶନ ଧାରାବାହିକରେ ସକ୍ରିୟ ଥିବା ଜଣେ ଭାରତୀୟ ଅଭିନେତ୍ରୀ । ସେ ବିଭିନ୍ନ ଧରାବାହିକରେ କାମ କରିଛନ୍ତି; ତନ୍ମଧ୍ୟରୁ ଇମ୍‌ଲି ଧାରାବାହିକରେ ଇମ୍‌ଲି ରାଥୋଡ଼ ଭୂମିକା ପାଇଁ ସେ ଜଣାଶୁଣା । ଅଭିନୟ ଜୀବନ ସେ ବଙ୍ଗଳା ଦୂରଦର୍ଶନ ଧାରାବାହିକ ଜୋତୋ ହସି ତାତୋ ରାନ୍ନା ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ସେ ହିନ୍ଦୀ ଧରାବାହିକ ବଡ଼ି ଦେବରାଣୀରେ କାମ କରିଥିଲେ । ଏହାପରେ, ସେ ଖ୍ୱାବୋଁ କି ଜମିନ୍ ପାର୍ ଓ ପେଶ୍ୱା ବାଜିରାଓ ଭଳି ଧାରାବାହିକରେ କାମ କରିଥିଲେ ଏବଂ କ୍ରିଷ୍ଣା ଚଲି ଲଣ୍ଡନ ଜରିଆରେ ଲୋକପ୍ରିୟତା ପାଇଥିଲେ । ସେ କଥାଚିତ୍ର ଡେଜର୍ଟି ଟିଅର୍ସରେ ଗୁଲାଲ୍ ଭୂମିକା ମଧ୍ୟ କାମ କରିଥିଲେ । ବ୍ୟକ୍ତିଗତ ଜୀବନ ମେ ପଶ୍ଚିମବଙ୍ଗର କଲିକତାରେ ଜନ୍ମଗ୍ରହଣ କରିଥିଲେ ଏବଂ ୨୦୧୪ ମସିହାରେ ମୁମ୍ବାଇ ଯାଇଥିଲେ ।
ନବ କିଶୋର ଦାସ  (୭ ଜାନୁଆରୀ ୧୯୬୨ - ୨୯ ଜାନୁଆରୀ ୨୦୨୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନବ କିଶୋର ଦାସ ୧୯୬୨ ମସିହାର ଜାନୁଆରୀ ୭ ତାରିଖରେ ସମ୍ବଲପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୃସିଂହ ଚରଣ ଦାସ ଓ ପତ୍ନୀଙ୍କ ନାମ ମୀନତି ଦାସ । ତାଙ୍କ ଝିଅ ଦୀପାଳି ଦାସ ଜଣେ ରାଜନେତ୍ରୀ ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ରାଜନୈତିକ ଜୀବନ ନବ କିଶୋର ଦାସ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଏବଂ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୨୦୧୯ ମସିହାରୁ ୨୦୨୩ ପର୍ଯ୍ୟନ୍ତ ସେ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୮୦ ମସିହାରେ ସେ ଛାତ୍ର ଜୀବନରୁ ରାଜନୀତିରୁ ଯୋଗ ଦେଇଥିଲେ । ପରେ ସେ କଂଗ୍ରେସରେ ଯୋଗଦେଇଥିଲେ ଏବଂ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରୁ ସେ ନିର୍ବାଚନ ଲଢ଼ିବା ଆରମ୍ଭ କରିଥିଲେ, ମାତ୍ର ପରାଜିତ ହୋଇଥିଲେ । ଏହାପରେ ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେସେ ସେ କଂଗ୍ରେସର ପ୍ରାର୍ଥୀ ଭାବରେ ଝାରସୁଗୁଡ଼ାରୁ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇ ଯଥାକ୍ରମେ ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୯ ମସିହାର ଜାନୁଆରୀ ୧୬ ତାରିଖରେ ସେ କଂଗ୍ରେସରୁ ଇସ୍ତଫା ଦେଇଥିଲେ ଏବଂ ୨୪ ତାରିଖରେ ବିଜେଡିରେ ଯୋଗ ଦେଇଥିଲେ । ୨୦୧୯ ଓଡ଼ିଶା ବିଧାନ ସଭା ନିର୍ବାଚନରେ ବିଜୁ ଜନତା ଦଳର ପ୍ରାର୍ଥୀ ଭାବରେ ପୁଣିଥରେ ଝାରସୁଗୁଡ଼ାରୁ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୯ ଜାନୁଆରୀ ୨୦୨୩ ପର୍ଯ୍ୟନ୍ତ କାର୍ଯ୍ୟ କରିଥିଲେ । ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ ମୃତ୍ୟୁ ୨୦୨୩ ମସିହାର ଜାନୁଆରୀ ୨୯ ତାରିଖରେ ନବ କିଶୋର ଦାସଙ୍କୁ ଗୁଳି କରି ହତ୍ୟା କରାଯାଇଥିଲା । ସେ ଝାରସୁଗୁଡ଼ା ଜିଲ୍ଲାର ବ୍ରଜରାଜନଗରରେ ଆୟୋଜିତ ଏକ କାର୍ଯ୍ୟକ୍ରମରେ ଯୋଗ ଦେବାପାଇଁ ଯାଇଥିଲେ, ଯେଉଁଠି ସେ ଗାଡ଼ିରୁ ଓହ୍ଲାଇବା ମାତ୍ରେ ସେଠାକାର ଗାନ୍ଧିଛକ ଫାଣ୍ଡିରେ କାର୍ଯ୍ୟରତ ଥିବା ପୁଲିସ କର୍ମଚାରୀ ଗୋପାଳ ଦାସ ତାଙ୍କୁ ଗୁଳି କରିଥିଲେ । ତାଙ୍କ ଦେହରେ ଗୁଳି ପଶି ବାହାରିଯାଇଥିଲା ଏବଂ ହୃତ୍‌ପିଣ୍ଡ ଓ ବାମ ପଟ ଫୁସଫୁସ ଉପରେ ଏହାର ପ୍ରଭାବ ପଡ଼ିଥିଲା । ମୃତ୍ୟୁବେଳକୁ ତାଙ୍କୁ ୬୧ ବର୍ଷ ବୟସ ହୋଇଥିଲା ।
ୱେର୍ନିକ ଏନସେଫାଲୋପାଥି   ହେଉଛି ଏକ ମସ୍ତିଷ୍କ ରୋଗ ଯେଉଁଥିରେ ଆଖିର ଅସ୍ୱାଭାବିକ ଗତିବିଧି, ଆଟାକ୍ସିଆ ଏବଂ ଦ୍ୱନ୍ଦ୍ୱ ହେବା ଦେଖାଯାଏ । ପ୍ରାୟ ୧୦% ଲୋକଙ୍କର ଏହି ତିନୋଟି ବୈଶିଷ୍ଟ୍ୟ ପ୍ରଦର୍ଶନ ହୁଏ, ଯେଉଁଥିରେ ଦ୍ୱନ୍ଦ୍ୱ ସବୁଠାରୁ ସାଧାରଣ ଅଟେ । ଏହା ସାଧାରଣତଃ ହଠାତ୍ ଆରମ୍ଭ ହୋଇଥାଏ । ଏହି ରୋଗୀମାନେ ଚାଲିବା ସମୟରେ ସାଧାରଣତଃ ସେମାନଙ୍କର ପାଦ ଅଲଗା ରହେ ଓ ଛୋଟ ଛୋତ ପଦକ୍ଷେପ ନେଇ ଚାଲନ୍ତି । ଜୀବସାର ଖ୧ ଅଭାବ ହେତୁ ଏହି ରୋଗ ହୋଇଥାଏ । ବିପଦ କାରକଗୁଡ଼ିକରେ ମଧ୍ୟରେ ମଦ୍ୟାତ୍ୟୟ ଏବଂ କୁପୋଷଣ ହୋଇଥାଏ ଯଦିଓ ଜେନେଟିକ୍ସ ମଧ୍ୟ ଏକ ଭୂମିକା ଗ୍ରହଣ କରିପାରେ । କୁପୋଷଣର କାରଣ ମଧ୍ୟରେ ଗର୍ଭଧାରଣର ବାନ୍ତି, ଖାଇବା ବ୍ୟାଧି ଅଇ କିମ୍ବା କର୍କଟ ହୋଇପାରେ । ଲକ୍ଷଣ ଉପରେ ଆଧାରିତ ହୋଇ ରୋଗ ନିର୍ଣ୍ଣୟ କରାଯାଏ ଓ ରକ୍ତ ଜୀବସାର ଖ୧ ସ୍ତର ମାପ କରି ସମର୍ଥିତ ହୋଇପାରେ । ଚିକିତ୍ସା ନ ହୋଇପାରିଲେ ପ୍ରାୟ ୮୦% କ୍ଷେତ୍ରରେ ରୋଗ ଜଟିଳ ହୋଇ କୋରସାକଫ୍ ସିଣ୍ଡ୍ରୋମ ହୋଇଥାଏ ଏବଂ ଏହାର ସ୍ମୃତି ଶକ୍ତି ସମସ୍ୟା ରହିଥାଏ । ଏହି ମିଶ୍ରଣକୁ ୱେର୍ନିକ୍-କୋର୍ସାକୋଫ ସିଣ୍ଡ୍ରୋମ କୁହାଯାଏ  ଏହାର ଚିକିତ୍ସାରେ ଜୀବସାର ଖ୧ ପରିପୂରକ ଦିଆଯାଏ ଯାହାଦ୍ୱାରା କିଛି ଦିନରୁ କିଛି ସପ୍ତାହ ମଧ୍ୟରେ ଅବସ୍ଥାରେ ଉନ୍ନତି ଆସିପାରେ, ଯଦିଓ କେତେକ କ୍ଷେତ୍ରରେ ସ୍ଥାୟୀ ସମସ୍ୟା ରହିଯାଏ । ଦୈନିକ ୧୦୦ରୁ ୨୦୦ମିଗ୍ରା ଜୀବସାର ଖ୧ ମାତ୍ରା ଏକରୁ ତିନିଥର ଶିରାରେ ଇଞ୍ଜେକ୍ସନ ଆକାରରେ ୩ରୁ ୫ ଦିନ ପର୍ଯ୍ୟନ୍ତ ଦିଆଯାଏ । ମ୍ୟାଗ୍ନେସିଅମ ଅଭାବ ଥିଲେ ଚିକିତ୍ସା କରାଯିବା ଉଚିତ୍ । ଚିକିତ୍ସା ନ ହୋଇପାରିଲେ ପ୍ରାୟ ୧୫% ଲୋକ ମୃତ୍ୟୁ ବରଣ କରନ୍ତି । ୱେର୍ନିକର ପ୍ରାୟ ୨% ଲୋକଙ୍କଠାରେ ଦେଖାଯାଏ; ଯଦିଓ ୧୨.୫% ମଦ୍ୟପାନ କରୁଥିବା ବ୍ୟକ୍ତି ଏବଂ ୧୦% ଏଡସ୍ ରୋଗୀ ଏହି ରୋଗରେ ପ୍ରଭାବିତ ହୁଅନ୍ତି । ଏହି ଅବସ୍ଥା ସ୍ୱଳ୍ପ ନିର୍ଣ୍ଣୟ ହେଉଥିବା ବିଶ୍ୱାସ କରାଯାଏ । ଏହାକୁ ପ୍ରଥମେ ୧୮୮୧ ମସିହାରେ କାର୍ଲ ୱେର୍ନିକେ ପ୍ରଥମେ ବର୍ଣ୍ଣନା କରିଥିଲେ ।
କାନିକା ଜଗନ୍ନାଥଙ୍କର ଏକ ପ୍ରଧାନ ଭୋଗ । ଏହା ଚାଉଳ, ଚିନି, ଘିଅ, ଲବଙ୍ଗ ଆଦି ମିଶାଇ ରାନ୍ଧି ତିଆରି କରାଯାଏ । ଏହା ପ‌ହିଲି ଭୋଗବେଳେ ଏବଂ ଅନ୍ୟ ଦିନେ ମଧ୍ୟ ତିଆରି ହୁଏ । ୧୯୧୦ ମସିହା ଯାଏ ଏହା ପରେ ଏହା ଗୋପାଳ ବଲ୍ଲଭ ଭୋଗର ଅଂଶ ଭାବେ ରନ୍ଧା ହୋଇଥାଏ । ଉପାଦାନ ଚାଉଳ - ୧ କିଲୋ-କୃଷ୍ଣଭୋଗ-ବାସୁମତି ଚିନି - ୩୫୦ ଗ୍ରାମ ଡାଳଚିନି - ୫୦ ଗ୍ରାମ ଲବଙ୍ଗ - ୫ ଗ୍ରାମ ଜାଇଫଳ - ୧/୨ ଚାମଚ ଗୁଣ୍ଡ କିସମିସ - ୫୦ ଗ୍ରାମ ଅଳେଇଚ - ୮ ଗୋଟା ବୁଟଡାଲି - ୧ ମୁଠା ତେଜପତ୍ର - ୨ ଗୋଟା ଘିଅ - ୨୦୦ ଗ୍ରାମ କିମ୍ବା ୩୦୦ ଗ୍ରାମ ପାଣି - ୨ କେଜି ବା ୨.୫ କେଜି ଲୁଣ - ପରିମାଣ ଟିକେ କମ୍ ପକାଇଲେ ଭଲ ଗୁଜୁରାତି - ୮ରୁ ୧୦ ଗୋଟା ପ୍ରସ୍ତୁତି ପ୍ରଣାଳୀ ପ୍ରଥମେ ଚୁଲିରେ ଡେଇକ୍‌ଚି ବସାଇ ପାଣି ଦିଅନ୍ତୁ । ପାଣି ଗରମ ହୋଇ ଆସିଲେ ଡାଲ୍‌ଚିନିକୁ ଅଧାବାଟି ଏଇ ପାଣିରେ ପକାନ୍ତୁ । ଡାଲଚିନି ପୁରା ବାଟି ହେଲେ ବି ଭଲ ହେବ । ଅଳେଇଚ, ଗୁଜୁରାତି ଅଧାଅଧା ଛେଚି ପକାନ୍ତୁ । ତେଜପତ୍ର, ଲବଙ୍ଗ ମଧ୍ୟ ପକାନ୍ତୁ । ପାଣି ଫୁଟି ଆସିଲେ ଚାଉଳ ଓ ବୁଟଡାଲିକୁ ଏକାଠି ଧୋଇ ଫୁଟିବାଆସିବା ପାଣିରେ ପକାନ୍ତୁ । ଚାଉଳ ଫୁଟି ଆସିଲେ ଲୁଣ ପକାନ୍ତୁ । ଅଧା କାନିକା ହୋଇ ଆସିଲେ ଚିନି ଦେଇ ଗୋଳାନ୍ତୁ । ଅଧା ଘିଅ ପକାନ୍ତୁ । କାନିକା ହୋଇ ଆସିଲେ ବାକି ଡାଲ୍‌ଚିନିକୁ ଗୁଣ୍ଡକରି ପକାନ୍ତୁ । ବାକି ଘିଅକୁ ମଧ୍ୟ ପକାଇ ଗୋଳେଇ ଦେଖନ୍ତୁ । କାନିକା ହୋଇ ଯାଇଥିବ । ତା ' ପରେ ଚୁଲିରୁ ଓହ୍ଲାଇ ଦିଅନ୍ତୁ ।
ସ୍ୱତଃ ଗର୍ଭପାତ,   ଇଂରାଜୀରେ , ବା ବା  , କୁହାଯାଏ ଯେତେବେଳେ ଗର୍ଭସ୍ଥ ଭୃଣର/ଫିଟସର ନିଜସ୍ୱ ଜୀବନ ନିର୍ବାହ ଶକ୍ତି ପାଇବା ପୂର୍ବରୁ ପ୍ରାକୃତିକ ମୃତ୍ୟୁ ହୁଏ । ଗର୍ଭ ୨୦ ସପ୍ତାହ ହେବା ପର୍ଯ୍ୟନ୍ତ ଏହି ମୃତ୍ୟୁ ହେଲେ ସ୍ୱତଃ ଗର୍ଭପାତ ଓ ଏହା ପରେ ହେଲେ ସ୍ଟିଲ ବାର୍ଥ କୁହାଯାଏ । ଯୋନୀପଥରୁ ରକ୍ତସ୍ରାବ ଏହାର ମୂଖ୍ୟ ଲକ୍ଷଣ । ଏହା ଯନ୍ତ୍ରଣାଦାୟକ ହୋଇପାରେ ବା ନ ହୋଇପାରେ । ଯୋନୀପଥରୁ ମୁଣ୍ଡାରକ୍ତ ଓ ତନ୍ତୁ ନିର୍ଗତ ହୁଏ । ବିଷାଦ, ଉତ୍କଣ୍ଠା ଓ ଅପରାଧୀ ଭଳି ଭାବନା ହୋଇପାରେ । ସ୍ୱତଃ ଗର୍ଭପାତ କେତେକ ସଙ୍କଟଦାୟକ ଅବସ୍ଥା ଥିଲେ ହୁଏ ଯଥା :- ବୟସ୍କ ପିତାମାତା, ପୂର୍ବ ସ୍ୱତଃ ଗର୍ଭପାତ ଇତିହାସ, ଧୁମ୍ରପାନ, ମୋଟାପଣ, ଡାଏବେଟିସ ଓ ନିଶା ସେବନ ତ‌ଥା ମଦ୍ୟପାନ । ୩୫ ବର୍ଷ ପୂର୍ବରୁ ସ୍ୱତଃ ଗର୍ଭପାତ ସଙ୍କଟ ୧୦ %, ୪୦ ବର୍ଷ ବୟସ ପରେ ଏହା ୪୫ % ହୁଏ । ବୟସ ୩୦ ପରେ ସଙ୍କଟ ବଢ଼ିଯାଏ । ପ୍ରଥମ ତ୍ରୈମାସିକରେ ୮୦ % ସ୍ୱତଃ ଗର୍ଭପାତ ହୁଏ । ଏହାର ଅନ୍ତର୍ନିହିତ କାରଣ ମଧ୍ୟରେ ଅସ୍ୱାଭାବିକ କ୍ରୋମୋଜୋମ ସଂପୃକ୍ତ ଥାଏ । ସମାନ ଲକ୍ଷଣ ଥିବା ଅନ୍ୟ ରୋଗମାନଙ୍କ ନାମ ଏକ୍ଟୋପିକ ପ୍ରେଗନାନସି ଓ ଇମ୍ପ୍ଲାଣ୍ଟେସନ ବ୍ଲିଡିଙ୍ଗ । ଜରାୟୁ ମୁଖ ଖୋଲା ବା ବନ୍ଦ ଅଛି, ରକ୍ତରେ ହ୍ୟୁମାନ କୋରିଓନିକ ଗୋନାଡ଼ୋଟ୍ରଫିନ  (ଏଚସିଜି) ଉପସ୍ଥିତି ଓ ଅଲଟ୍ରାସାଉଣ୍ଡ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ  । ଉତ୍ତମ ପ୍ରିନାଟାଲ ଯତ୍ନ ସ୍ୱତଃ ଗର୍ଭପାତର ପ୍ରତିଷେଧ କାମ କରେ । ନିଶା ଦ୍ରବ୍ୟ ଓ ମଦ୍ୟ ପରିତ୍ୟାଗ, ସଂକ୍ରମଣ ନ ହେବା ନିମନ୍ତେ ଯତ୍ନ ଓ ରାଡିଏସନଠାରୁ ଦୂରରେ ରହିଲେ ପ୍ରତିଷେଧ କାମ କରେ । କୌଣସି ନିଧାର୍ଯ୍ୟ ଚିକିତ୍ସା ପ୍ରଥମ ୭ରୁ ୧୪ ଦିନ ମଧ୍ୟରେ ଆବଶ୍ୟକ ହୁଏ ନାହିଁ । ଅଧିକାଂଶ ମହିଳା ବିନା ଚିକିତ୍ସାରେ ରହ‌ନ୍ତି । ବେଳେ ବେଳେ ମିସୋପ୍ରୋସ୍ଟୋଲ ଔଷଧ ଦିଆଯାଏ ଓ ଜରାୟୁରେ ରହିଯାଇଥିବା ପଦାର୍ଥ ଡାଇଲାଟେସନ ଓ କ୍ୟୁରେଟେଜ  (ଡିସି) ଅପରେଶନ କରି ବାହାର କରିଦିଆଯାଏ  । ଆର ଏଚ ନେଗେଟିଭ ଥିବା ମହିଳା [[ଆର ଏଚ ଓ  (ଡି) ଇମ୍ମ୍ୟନ‌ଗ୍ଲୋବ୍ୟୁଲିନ}} ଆବଶ୍ୟକ କରନ୍ତି  । ଯନ୍ତ୍ରଣାଦୂରକାରୀ ଔଷଧ ଓ ସ‌ହାନୁଭୁତି ଉପକାରୀ ସାବ୍ୟସ୍ତ ହୁଏ । ପ୍ରାକ୍ ଗର୍ଭାବସ୍ଥାର ସର୍ବାଧିକ ଜଟିଳ ସମସ୍ୟା ହେଉଛି ସ୍ୱତଃ ଗର୍ଭପାତ । ନିଜର ଗର୍ଭ ଥିବା ଜାଣିଥିବା ମହିଳାଙ୍କର ସ୍ୱତଃ ଗର୍ଭପାତ ହାର ୧୦ %ରୁ ୨୦ % ଓ ସମସ୍ତ ଗର୍ଭିଣି ମହିଳାଙ୍କର ଏହି ହାର ୩୦ %ରୁ ୫୦ % । ପ୍ରାୟ ୫ % ମହିଳାଙ୍କର କ୍ରମାନ୍ୱୟରେ ଦୁଇଟି ସ୍ୱତଃ ଗର୍ଭପାତ ହୁଏ ।
ଟ୍ରିପଟୋରେଲିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଡିସପେପ୍ଟାଇଲ, ହେଉଛି ଏକ ଔଷଧ ଯାହା ଏଣ୍ଡୋମେଟ୍ରିଓସିସ୍, ଫାଇବ୍ରଏଡ୍, ପ୍ରୋସ୍ଟେଟ କର୍କଟ, ଅବଧି ପୂର୍ବ ଯୌବନାବସ୍ଥା ଏବଂ ଗୁରୁତର ଯୌନ ବିଘ୍ନ ସହିତ ପୁରୁଷ ଅତ୍ୟଧିକ ଯୌନ ଆକାଂଖ୍ୟା ପାଇଁ ବ୍ୟବହୃତ ହୁଏ । ଲିଙ୍ଗ ଡିସଫୋରିଆ ରୋଗୀଙ୍କ କ୍ଷେତ୍ରରେ ଏହା ଯୌବନାବସ୍ଥାକୁ ବିଳମ୍ବ କରିବାରେ ବ୍ୟବହୃତ ହୋଇଛି । ଏହା ମାଂସପେଶୀରେ ଇଞ୍ଜେକ୍ସନ ଅକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଫ୍ଲସ, ଯୌନ ଅସୁବିଧା, ଇଞ୍ଜେକ୍ସନ୍ ସ୍ଥାନରେ ଯନ୍ତ୍ରଣା ଏବଂ ଉଚ୍ଚ ରକ୍ତ ଶର୍କରା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ପିଟୁଇଟାରି ଆପୋଲେକ୍ସି, ବିରକ୍ତିକରତା, ରକ୍ତ ଜମାଟ ବାନ୍ଧିବା ଏବଂ ଆନାଫାଇଲକ୍‌ସିସ ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଗୋନାଡୋଟ୍ରୋପିନ୍-ରିଲିଜିଙ୍ଗ ହରମୋନ ଯାହା ଆଣ୍ଡ୍ରୋଜେନ୍ ଏବଂ ଇଷ୍ଟ୍ରୋଜେନ୍ ଉତ୍ପାଦନକୁ ହ୍ରାସ କରିଥାଏ । ୧୯୭୫ ମସିହାରେ ଟ୍ରିପଟୋରେଲିନ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୮୬ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ୩.୭୫ ମିଗ୍ରା ଔଷଧର ମୂଲ୍ୟ ୮୨ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୮୬୦ ଡଲାର ଅଟେ ।
ସୋଡିୟମ ଜିର୍କୋନିୟମ ସାଇକ୍ଲୋସିଲିକେଟ  ( -9 ), ଏକ ବ୍ୟବସାୟୀକ ନାମ ଲୋଡେଲମା, ଏକ ଔଷଧ ଯାହା ଉଚ୍ଚ ରକ୍ତ ପୋଟାସିୟମ୍ ଚିକିତ୍ସା ପାଇଁ ବ୍ୟବହୃତ ହୁଏ  ଏକରୁ ଛଅ ଘଣ୍ଟା ମଧ୍ୟରେ ପ୍ରଭାବର ଆରମ୍ଭ ହୁଏ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଫୁଲା ଏବଂ ନିମ୍ନ ରକ୍ତ ପୋଟାସିୟମହୋଇପାରେ  ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ବ୍ୟବହାର ସମ୍ଭବତଃ ନିରାପଦ ଅଟେ  ଏହା ପାକସ୍ଥାଳୀରୁ ଯାଇ ମଳରେ ହଜିଯାଉଥିବା ପୋଟାସିୟମ ଆୟନ‌କୁ ବାନ୍ଧି ରଖିବାଦ୍ୱାରା କାର୍ଯ୍ୟକ୍ଷମହୁଏ  ୨୦୧୮ ମସିହାରେ ୟୁରୋପୀୟ ୟୁନିଅନରେ ଏବଂ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ସୋଡିୟମ ଜିର୍କୋନିୟମ ସାଇକ୍ଲୋସିଲିକେଟ ଅନୁମୋଦିତ ହୋଇଥିଲା  ଯୁକ୍ତରାଷ୍ଟ୍ରରେ ଏହାର ଏକ ମାତ୍ରାର ଦାମ ପ୍ରାୟ ୨୪ ଡଲାର ଅଟେ  ଯୁକ୍ତରାଜ୍ୟରେ ୨୦୧୯ ମସିହା ସୁଦ୍ଧା ଏହା ଏନଏଚଏସକୁ ଡୋଜ ପିଛା ପ୍ରାୟ ୭.୧୨ ପାଉଣ୍ଡ ଖର୍ଚ୍ଚ ହୁଏ
ଟାଗ୍ରାକ୍ସୋଫସ୍ପ  (ଇଂରାଜୀ ଭାଷାରେ ), ଏଲଜୋନ୍ରିସ ଏହାର ଏକ ବେପାର ନାମ, ହେଉଛି ଏକ କର୍କଟରୋଧୀ ଔଷଧ ଯାହା ବ୍ଲାଷ୍ଟିକ୍ ପ୍ଲାଜ୍ମାସାଇଟଏଡ ଡେଣ୍ଡ୍ରାଇଟିକ୍ ସେଲ୍ ନିଓପ୍ଲାଜ୍ମ  (ବିପିଡିସିଏନ) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ଆଲର୍ଜି ପ୍ରତିକ୍ରିୟା ହେବାର ଆଶଙ୍କା କମେଇବା ପାଇଁ ଆଣ୍ଟିହିଷ୍ଟାମିନ ଏବଂ ଷ୍ଟିରଏଡ ବ୍ୟବହାର କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ୍ ଆଲବୁମିନ, ଯକୃତ ସମସ୍ୟା, କମ୍ ପ୍ଲାଟେଲେଟ୍, ବାନ୍ତି, ଥକାପଣ ଏବଂ ଜ୍ୱର ହୋଇପାରେ । ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ କ୍ୟାପିଲାରୀ ଲିକ୍ ସିଣ୍ଡ୍ରୋମ ହୋଇପାରେ । ଟାଗ୍ରାକ୍ସୋଫସ୍ପ ହେଉଛି ଏକ ଫ୍ୟୁଜନ୍ ପ୍ରୋଟିନ୍ ଯାହା ଇଣ୍ଟରଲୁକିନ  (ଆଇଏଲ୍-୩) କୁ ନେଇ ଡିଫଥେରିଆ ଟକ୍ସିନ ମିଶ୍ରିତ ହୋଇଥାଏ  । ଆଇଏଲ୍-୩ ସହିତ ବିପିଡିସିଏନ କୋଷଗୁଡ଼ିକ ସଂଲଗ୍ନ ହେବାର ଫଳ ସ୍ୱରୂପ ସେମାନଙ୍କର ମୃତ୍ୟୁ ହୁଏ । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୧ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟାଗ୍ରାକ୍ସୋଫସ୍ପ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୧୦୦୦ ମାଗ୍ରା   ପାଇଁ ଏହାର ମୂଲ୍ୟ ପ୍ରାୟ ୨୯,୦୦୦ ଡଲାର ଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୯ ଅପ୍ରେଲ ବର୍ଷର ୯୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୦୦ତମ  । ବର୍ଷ ଶେଷ ହେବା ପାଇଁ ଆଉ ୨୬୬ ଦିନ ବାକି ଅଛି ।
ଖିଚିଂ ମୟୂରଭଞ୍ଜ ଜିଲ୍ଲାରେ ଥିବା ଏକ ଗ୍ରାମ । ଏହି ଗାଁ କୀଚକେଶ୍ୱରୀ ମନ୍ଦିର ଓ ସେଠାକାର କଳା ମୁଗୁନି ପଥର କାମ ପାଇଁ ପ୍ରସିଦ୍ଧ । ଖିଚିଂ ଭଞ୍ଜବଂଶୀୟ ରାଜାଙ୍କ ରାଜଧାନୀ ଥିଲା । ଅବସ୍ଥିତି ଖିଚିଂ ବାଲେଶ୍ୱରଠାରୁ ୧୯୦ କିମି ଓ ବାରିପଦାଠାରୁ ୧୩୦ କିମି ଦୂର । କରଞ୍ଜିଆ, ଜସିପୁର, ରାୟରଙ୍ଗପୁର ଓ କେନ୍ଦୁଝରଠାରୁ ଖିଚିଂକୁ ନିୟମିତ ବସ ଚାଲିଥାଏ । କେନ୍ଦୁଝର, ଟାଟା ନଗର, ବାରିପଦା ଓ ବାଲେଶ୍ୱର ରେଳଷ୍ଟେସନ ଆଦି ଏହାର ପାଖାପାଖି ରେଳଷ୍ଟେସନ । ଭୁବନେଶ୍ୱର, କଲିକତା, ଜାମସେଦପୁର ଓ ରାଞ୍ଚି ଏୟାରପୋର୍ଟ ଖିଚିଂର ପାଖାପାଖି ବିମାନବନ୍ଦର । କୀଚକେଶ୍ୱରୀ ମନ୍ଦିର ଖିଚିଂରେ ସମ୍ପୂର୍ଣ୍ଣ କଳା ମୁଗୁନି ପଥରରେ ନିର୍ମିତ କୀଚକେଶ୍ୱରୀ ଦେବୀଙ୍କ ଏକ ମନ୍ଦିର ରହିଛି । ଏହା ୧୯୨୦ରୁ ୧୯୨୬ ମସିହା ମଧ୍ୟରେ ମୟୂରଭଞ୍ଜର ତତ୍କାଳୀନ ଭଞ୍ଜବଂଶୀୟ ମହାରାଜାଙ୍କଦ୍ୱାରା ନିର୍ମିତ । ଦେବୀ କୀଚକେଶ୍ୱରୀ ଭଞ୍ଜବଂଶୀୟ ରାଜାଙ୍କ ଇଷ୍ଟଦେବୀ ଥିଲେ । ମନ୍ଦିରଟି ବିଭିନ୍ନ କାରଣରୁ ଭାଙ୍ଗିରୁଜି ଯାଇଥିବାରୁ ମହାରାଜା ପ୍ରତାପ ଚନ୍ଦ୍ର ଭଞ୍ଜଦେଓଙ୍କଦ୍ୱାରା ୧୯୩୪-୧୯୪୨ ମସିହା ଭିତରେ ଏହି ମନ୍ଦିରର ପୁନରୁଦ୍ଧାର କରାଯାଇଥିଲା । ପ୍ରତାପ ଚନ୍ଦ୍ର ଭଞ୍ଜଦେଓଙ୍କଦ୍ୱାରା ଏଠାରେ ଏକ ସଂଗ୍ରହାଳୟ ମଧ୍ୟ ପ୍ରତିଷ୍ଠା କରାଯାଇଛି । ପଥର କାର୍ଯ୍ୟ ଖିଚିଂ ପଥରକାମ ପାଇଁ ଜଣାଶୁଣା । କୀଚକେଶ୍ୱରୀ ମନ୍ଦିରରେ ଆଞ୍ଚଳିକ କାରିଗରଙ୍କ ପଥରକାମ ଦେଖିବାକୁ ମିଳିଥାଏ । ମନ୍ଦିର ନିର୍ମାଣ ଓ ପୁନରୁଦ୍ଧାର କାର୍ଯ୍ୟ ୧୯୪୦ ଦଶକରେ ଶେଷ ହେବା ପରେ ଆଞ୍ଚଳିକ ପଥର କାରିଗରମାନେ କାମ ଅଭାବରୁ ଜୀବିକା ନିର୍ବାହ କରିବାକୁ ଅକ୍ଷମ ହେଉଥିଲେ । କଳାକାରଙ୍କ ଦୂରାବସ୍ଥାକୁ ବୁଝିପାରି ତତ୍କାଳୀନ ମହାରାଜା ସେମାନଙ୍କ ପାଇଁ ଖିଚିଂଠାରେ ଏକ ସୋସାଇଟି ତିଆରିକରିଥିଲେ । ସ୍ଥାନୀୟ ଅଞ୍ଚଳରୁ ସଂଗୃହିତ ପଥରରେ ମୃର୍ତ୍ତି ନିର୍ମାଣ କରି କାରିଗରମାନେ ଏହି ସୋସାଇଟିକୁ ବିକ୍ରୀ କରି ଜୀବିକା ନିର୍ବାହ କରୁଥିଲେ । ସୋସାଇଟି ମୂର୍ତ୍ତିଗୁଡ଼ିକ ବିକିବା ବ୍ୟବସ୍ଥା କରୁଥିଲା । ରାଜ୍ୟ ସରକାର ୧୯୭୮ ମସିହାରେ ଏହି ସୋସାଇଟି ଅଧୀନରେ ଏକ ପଥର ଖୋଦେଇ ତାଲିମ କେନ୍ଦ୍ର ପ୍ରତିଷ୍ଠା କରିଥିଲେ । ଏଠାରୁ ତାଲିମ ନେଇ ବହୁ ଶିଳ୍ପୀ ଦେଶ ବିଦେଶରେ ନାଁ କରିଛନ୍ତି । ସରକାରୀ ଉଦାସୀନତା ଯୋଗୁ ଏହି କେନ୍ଦ୍ରଟି ୨୦୦୬ ମସିହାରୁ ବନ୍ଦ ହୋଇ ଯାଇଛି ।
ଇଲା ଅରୁଣ  (ଇଂରାଜୀ ଭାଷାରେ ) ଜଣେ ଭାରତୀୟ ଅଭିନେତ୍ରୀ, ଟିଭି କାର୍ଯ୍ୟକର୍ତ୍ତା ଓ ରାଜସ୍ଥାନୀ ଲୋକ ସଙ୍ଗୀତ   ଗାୟିକା  । ସେ ଲମ୍‌ହେ, ଯୋଧା ଆକବର, ଶାଦି କେ ସାଇଡ ଇଫେକ୍ଟ ଓ ବେଗମ ଜାନ ଭଳି ଚଳଚ୍ଚିତ୍ରମାନଙ୍କରେ ଅଭିନୟ କରିଛନ୍ତି । ବ୍ୟକ୍ତିଗତ ଜୀବନ ଇଲା ଅ‌ରୁଣ ରାଜସ୍ଥାନର ଜୟପୁର ସ‌ହରର ବାସିନ୍ଦା । ଅଭିନେତ୍ରୀ ଇଶିତା ଅରୁଣ   ତାଙ୍କର ଝିଅ । ପ୍ରଚ୍ଛଦପଟ ସଂଗୀତ ହିନ୍ଦୀ ଚଳଚ୍ଚିତ୍ରରେ ଇଲା ଅରୁଣ ଅନେକ ଗୀତ ଗାଇଛନ୍ତି ଓ ଏହା ବ୍ୟତୀତ ତାମିଲ ଓ ତେଲୁଗୁ ଚଳଚ୍ଚିତରେ ମଧ୍ୟ ଗାଇଛନ୍ତି । ଖଳନାୟକ ଚଳଚ୍ଚିତ୍ରର ଚୋଲି କେ ପିଛେ   ଗୀତରେ ତାଙ୍କର ସ୍ୱର ଦାନ ଯୋଗୁ ତାଙ୍କୁ ଶ୍ରେଷ୍ଠ ମହିଳା ପ୍ରଚ୍ଛଦପଟ ଗାୟିକା ଭାବରେ ଫିଲ୍ମ ଫେୟାର ପୁରସ୍କାର ଦିଆଯାଇଥିଲା; ସେହି ଗୀତରେ ଅଳକା ୟାଗନିକ ମଧ୍ୟ ଗାଇଥିଲେ ଓ ମାଧୁରୀ ଦିକ୍ଷିତ ଅଭିନେତ୍ରୀ ଥିଲେ । କରଣ ଅର୍ଜୁନ ଚଳଚ୍ଚିତ୍ରରେ ଥିବା ଗୁପ ଚୁପ ଗୀତରେ ମଧ୍ୟ ସେ କଣ୍ଠଦାନ କରିଥିଲେ । ଲମ୍‌ହେ ଚଳଚ୍ଚିତ୍ରରେ ଲତାମଙ୍ଗେଶକର ସ‌ହିତ ସେ ମୋରନି ବାଗା ମା ବୋଲେ ଗୀତ ଗାଇଥିଲେ ଯେଉଁଥିରେ ଶ୍ରୀ ଦେବୀ ମୂଖ୍ୟ କଳାକାର ଥିଲେ । ଏ ଆର ରହମନ ସଙ୍ଗୀତ ନିର୍ଦ୍ଦେଶନାରେ ସେ ତାମିଲ ଚିଳଚ୍ଚିତ୍ର ମିସ୍ଟର ରୋମିଓରେ ଗାଇଥିଲେ । ସ୍ଲମଡଗ ମିଲିଅନେୟାର ଚଳଚ୍ଚିତ୍ରରେ ସେ ରିଙ୍ଗା ରିଙ୍ଗା ଗୀତ ଗାଇ ଆନ୍ତର୍ଜାତୀୟ ସୁନାମ ଅର୍ଜିଥିଲେ । ଆଲବମ/ଏକ‌କ ଭୋଟ ଫର ଘାଗରା ଭଳି କେତେକ ଏକ‌କ ଗୀତର ପ୍ର‌ଯୋଜନା କରିଥିଲେ । ରାଜସ୍ଥାନ ରୟଲ କ୍ରିକେଟ ଦଳ ନିମନ୍ତେ ସେ ହଲ୍ଲା ବୋଲ ପ୍ରଚାରଧର୍ମୀ ଗୀତ ଗାଇଥିଲେ ଯାହା ତୁରନ୍ତ ହିଟ ହୋଇଥିଲା । ରାଜସ୍ଥାନ ବାସିନ୍ଦା ହୋଇ ସେ ତାଙ୍କର ସମସ୍ତ ଆଲବମ ଓ ଚଳଚ୍ଚିତ୍ରରେ ଅନେକ ରାଜସ୍ଥାନୀ ଗୀତ ଗାଇଥିଲେ । ଅଭିନୟ ଦୂରଦର୍ଶନରେ ପ୍ରଦର୍ଶିକ ଡାକ୍ତରମାନଙ୍କ ଜୀବନ ଉପରେ ଆଧାରିତ ଜୀବନରେଖା ହିନ୍ଦୀ ଟିଭି ସିରିଆଲରେ ସେ ତନ୍ୱୀ ଆଜମୀଙ୍କ ସ‌ହିତ ପ୍ରଥମ ଅଭିନୟ କରିଥିବା ଦେଖାଯାଇଥିଲା । ଯୋଦ୍ଧା ଆକବର ଚଳଚ୍ଚିତ୍ର‌ରେ ସେ ଆକବରଙ୍କର ଚାଲାକ ଧାଈ ଓ ରାଜନୈତିକ ଉପଦେଷ୍ଟା ଭାବରେ ମହମ ଅଙ୍ଗ ଭୂମିକାରେ ଆଭିନୟ କରି ଅତିଶୟ ପ୍ରଶଂସା ପାଇଥିଲେ । ଚାଇନା ଗେଟ  , ଚିଙ୍ଗାରୀ  , ୱେଲ ଡନ ଆବ୍ବା  , ୱେଲକମ ଟୁ ସଜ୍ଜନପୁର  , ୱେଷ୍ଟ ଇଜ ୱେଷ୍ଟ   ଓ ଘଟକ   ଚଳଚ୍ଚିତ୍ରମାନଙ୍କରେ ସେ ସ‌ହାୟକ ଭୂମିକାରେ ଅବତୀର୍ଣ୍ଣ ହୋଇଥିଲେ । ଏବେକାର ସାଦିକେ ସାଇଡ ଇଫେକ୍ଟ ଓ ବେଗମ ଜାନ ଚଳଚ୍ଚିତ୍ରରେ ସେ ଯଥାକ୍ରମେ ଗଭର୍ନେସ ଓ ଗଣିକା ଭୂମିକା ନିର୍ବାହ କରିଛନ୍ତି । ଭାରତୀୟ ଟେଲିଭିଜନ ଉଦ୍ୟୋଗରେ ସେ ପ୍ରଥମରୁ ଏକ ଅଂଶ ଭାବରେ ସନ ୧୯୮୦ରେ ନିର୍ମିତ ଭାରତ ଏକ ଖୋଜ ଓ ଦୂରଦର୍ଶନର ଯାତ୍ରା ସିରିଆଲରେ ଅଂଶ ଗ୍ରହଣ କରିଥିଲେ । ଭାରତୀୟ ସମ୍ବିଧାନ ପ୍ରସ୍ତୁତିକରଣ ଉପରେ ପର୍ଯ୍ୟବସିତ ସମ୍ବିଧାନ ଟିଭି ମିନି ସିରିଆଲରେ ସେ ସ୍ୱାଧୀନ କର୍ମୀ ହଂସ ମେହେଟା ଭୂମିକାରେ ଅବତୀର୍ଣ୍ଣ ହୋଇଥିଲେ ।
ଜବ ହ୍ୟାରୀ ମେଟ ସେଜଲ ହେଉଛି ୨୦୧୭ରେ ନିର୍ମିତ ରୋମାଣ୍ଟିକ କମେଡି ଚଳଚ୍ଚିତ୍ର । ଏହି ଚଳଚ୍ଚିତ୍ରଟି ଏମତିଆଜ ଅଲ୍ଲୀଙ୍କଦ୍ୱାରା ଲିଖିତ ଓ ନିର୍ଦ୍ଦେଶିତ । ଏହି ଚଳଚ୍ଚିତ୍ରରେ ଶାହାରୁକ ଖାନ ଓ ଅନୁଷ୍କା ଶର୍ମା ମୁଖ୍ୟ ଅଭିନୟ କରିଛନ୍ତି । ଏହି ଚଳଚ୍ଚିତ୍ରଟି ଶାହାରୁକ ଖାନ ଓ ଅନୁଷ୍କା ଶର୍ମାଙ୍କ ଅଭିନୀତ ୩ୟ ଚଳଚ୍ଚିତ୍ର । ଏହା ପୂର୍ବରୁ ସେମାନେ ରବ ନେ ବନାଦି ଯୋଡି (୨୦୦୮) ଓ ଜବ ତକ ହେ ଜାନ (୨୦୧୨)ରେ ମିଶିକି ଅଭିନୟ କରିଥିଲେ  । ଏହି ଚଳଚ୍ଚିତ୍ରଟି ଅଧିକାଂଶ ପ୍ରାଗୁ, ଅମସ୍ତେର୍ଡମ, ଭିଏନା ,ଲିଶବନ, ବୁଡପେଷ୍ଟ ଇଉରୋପ ଓ ମୁଖ୍ୟ ଜାଗା ଭାବରେ ପଞ୍ଜାବରେ ଶୂଟିଂ କରାଯାଇଛି । ଏହି ଚଳଚ୍ଚିତ୍ରର ସଙ୍ଗୀତରେ ସୁନିଧି ଚୌହାନ , ସାହିଦ ମାଲୀୟା , ଅର୍ଜିତ ସିଂ , ଶୈହିମାଲି ଖୋଲଗଡେ ,ସେଫାଳି ଅଳଭର୍ସ, ଦେବ ନେଗି , ଅମନ ତ୍ରିଖା , ନୂରେନ ସିଷ୍ଟର ,ପ୍ରଦୀପ ସିଂ ଶ୍ରନ , ପ୍ରୀତମ , ମୋହିତ ଚୌହାନ , ଆଦି କଂଣ୍ଠ ଦାନ କରିଛନ୍ତି । ଓ ସଙ୍ଗୀତଗୁଡ଼ିକ ବହୁତ ଶ୍ରୁତି ମଧୁର ହୋଇପାରିଛି ଓ ଲୋକପ୍ରିୟ ହୋଇଛି । ଦ ଟାଇମସ ଅଫ ଇଣ୍ଡିଆର ଦେବର୍ତ୍ତି ଏସ ସେନ କମେଣ୍ଟ ଦେଇଥିଲେ ଯେ ଏହି ସଙ୍ଗୀତଗୁଡ଼ିକ ବହୁତ ମନମୁଗ୍ଧକର ଓ ଦର୍ଶକ ମନ୍ୱ ଏହାକୁ ବହୁତ ପସନ୍ଦ କରିବେ ।
ଗୋଳନ୍ଥରା,  (ଦକ୍ଷିଣ) ଗଞ୍ଜାମ ଜିଲ୍ଲାର ଅନ୍ୟତମ ବୃହତ୍ ଗ୍ରାମ  । ଗ୍ରାମର ଅନତିଦୂରରେ  (ପ୍ରାୟ ୫ କି.ମି.) ପ୍ରସିଦ୍ଧ ସିଦ୍ଧ ଭୈରବୀ ମନ୍ଦିର ଅବସ୍ଥିତ  । ଗଞ୍ଜାମ ଜିଲ୍ଲାର ବୈଷୟୀକ ତଥା ଉଚ୍ଚତର ଶିକ୍ଷା କେନ୍ଦ୍ର ଗୁଡିକର ଏହା ଏକ ପେଣ୍ଠ ସ୍ଥଳୀ । ଅବସ୍ଥିତି ଏହା ବ୍ରହ୍ମପୁର ସହର ଉପକଣ୍ଠରେ ମାତ୍ର ୧୦ କି.ମି. ଦୂରରେ ଅବସ୍ଥିତ । ଜନସଂଖ୍ୟା ୨୦୧୧ ଜନଗଣନା ଅନୁସାରେ ୧୦୯୫ ପରିବାର ବିଶିଷ୍ଟ ଏହି ଗାଁର ମୋଟ ଜନସଂଖ୍ୟା ୫୧୧୮ । ତନ୍ମଧ୍ୟରୁ ପୁରୁଷ ସଂଖ୍ୟା ୨୫୫୦ ଏବଂ ମହିଳା ସଂଖ୍ୟା ୨୫୬୮ । ଏହି ଗ୍ରାମର ସାକ୍ଷରତା ହାର ଓଡ଼ିଶାର ସାକ୍ଷରତା ହାରଠାରୁ କମ୍ ।ଗାଆଁରେ ପୁରୁଷ ସାକ୍ଷରତା ହାର ହେଉଛି ୮୧.୭୫% ଏବଂ ମହିଳା ସାକ୍ଷରତା ହାର ହେଉଛି ୬୦.୫୨% । ସ୍ଥାନୀୟ ଲୋକେ ମୂଖ୍ୟତଃ ଓଡ଼ିଆ ଭାଷା ବ୍ୟବହାର କରିଥାନ୍ତି । ଗମନାଗମନ ଗାଆଁକୁ ସଂଯୋଗ କରୁଥିବା ରେଳ ଷ୍ଟେସନଟି ବହୁ ପୁରୁଣା । ଏହି ଅଞ୍ଚଳର ଦୁଇ ମୁଖ୍ୟ ଉତ୍ପାଦ ଯଥା; ପାନ ପତ୍ର ଏବଂ କିଆ-ଅତର ରପ୍ତାନୀ କେନ୍ଦ୍ର ଭାବେ ଏହି ଷ୍ଟେସନ ଜଣାଶୁଣା ।
ଅରୁଣ କୁମାର ପଟ୍ଟନାୟକ  (୨୦ ଅଗଷ୍ଟ ୧୯୫୨ - ୧୨ ସେପ୍ଟେମ୍ବର ୧୯୯୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅରୁଣ କୁମାର ପଟ୍ଟନାୟକ ୧୯୫୨ ମସିହାର ଅଗଷ୍ଟ ମାସ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବ୍ରଜ ସୁନ୍ଦର ପଟ୍ଟନାୟକ ଏବଂ ପତ୍ନୀଙ୍କ ନାମ ବିଜୟଲକ୍ଷ୍ମୀ ପଟ୍ଟନାୟକ ଜଣେ ଓଡ଼ିଶା ରାଜନୀତିଜ୍ଞା, ଯିଏକି ୧୨ଶ ଓ ୧୩ଶ ଓଡ଼ିଶା ବିଧାନ ସଭାରେ ବିଧାୟିକା ଭାବରେ କାର୍ଯ୍ୟ କରିଛନ୍ତି । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଅରୁଣ ଓଡ଼ିଶା ରାଜନୀତିରେ ଜନତା ଦଳର କାର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅରୁଣ କୁମାର ପଟ୍ଟନାୟକ ୧୯୯୬ ମସିହାର ସେପ୍ଟେମ୍ବର ମାସ ୧୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୪ ବର୍ଷ ବୟସ ହୋଇଥିଲା ।
ସେଲୁମେଟିନିବ  (ଇଂରାଜୀ ଭାଷାରେ ), କୋସେଲୁଗୋ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ନ୍ୟୁରୋଫାଇବ୍ରୋମାଟୋସିସ ପ୍ରକାର ୧  ( -1)ରେ ଥିବା ପ୍ଲେକ୍ସିଫର୍ମ ନ୍ୟୁରୋଫାଇବ୍ରୋମା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ୧ ବର୍ଷରୁ ଅଧିକ ବୟସରେ ବ୍ୟବହୃତ ହୋଇପାରେ । ଏହାକୁ ଦିନକୁ ଦୁଇଥର ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ପେଟ ଯନ୍ତ୍ରଣା, ଥକାପଣ, ମାଂସପେଶୀ ଯନ୍ତ୍ରଣା, ରାସ, ଜ୍ୱର ଏବଂ ଗଲୁ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃତ୍‌ପିଣ୍ଡର ପ୍ରଦାହ ବା ମାୟୋକାର୍ଡ଼ାଇଟିସ, ଆଖି ସମସ୍ୟା, ମାଂସପେଶୀ ଭାଙ୍ଗିବା ବା ରାବଡୋମାୟୋଲାଇସିସ ଏବଂ ରକ୍ତସ୍ରାବ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ ଏହା ମାଇଟୋଜେନ-ଆକ୍ଟିଭେଟେଡ୍ ପ୍ରୋଟିନ କାଇନେଜ ୧ ଓ ୨କୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୧ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସେଲୁମେଟିନିବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଥରକୁ ୨୫ମିଗ୍ରା ମାତ୍ରାରେ ଦିନ‌କୁ ଦୁଇ ଥର ଦେଲେ ଏକ ବର୍ଷର ଚିକିତ୍ସା ନିମନ୍ତେ ୨୦୨୧ ସୁଦ୍ଧା ପ୍ରାୟ ୧୫୦,୦୦୦ ଡଲାର ଖର୍ଚ୍ଚ ହେଉଥିଲା ।
କିଶନ ବାପତ୍ ବାବୁରାଓ ହଜାରେ  (ଜନ୍ମ: ୧୫ ଜୁନ, ୧୯୩୭), ଭାରତରେ ଗାନ୍ଧୀବାଦୀ ସାମାଜିକ କାମ ପାଇଂ ସେ ପ୍ରସିଦ୍ଧ । ଆନ୍ନା ହଜାରେ ନାମରେ ସେ ଲୋକଙ୍କ ମଧ୍ୟରେ ପରିଚିତ । ସିଏ ଅନେକ ପୁରସ୍କାରରେ ସମ୍ମାନୀତ ହେଇଅଛନ୍ତି। ସେ ମହାରାଷ୍ତ୍ର୍ ରାଜ୍ୟର ରାଲେଗାଓନ୍ ସିଦ୍ଦିରେ ଜନ୍ମ୍ ଗ୍ରହଣ କରିଥିଲେ। ଅରବିନ୍ଦ୍ କେଜ୍ରିବାଲ୍ଙ୍କ ସାଙ୍ଗରେ ମିଶି ସେ ଦୁର୍ନିତି ବିରୁଦ୍ଦରେ ଆନ୍ଦୋଳନ ଆରମ୍ବ କରି ଦେଶ ସାରା ଜନ ମାନସରେ ସଚେତନତା ସ୍ରୁଷ୍ଟି କରିପାରିଛନ୍ତି।
ଓଡ଼ିଶା ବୈଷୟିକ ଓ ଗବେଷଣା ବିଶ୍ୱବିଦ୍ୟାଳୟ ଓଡ଼ିଶାର ଭୁବନେଶ୍ୱରଠାରେ ଅବସ୍ଥିତ ଏକ ସରକାରୀ ବୈଷୟିକ ବିଶ୍ୱବିଦ୍ୟାଳୟ । ଏହା ପ୍ରଥମେ ମହାବିଦ୍ୟାଳୟ ଥିଲା ଓ ଏହା ଯାନ୍ତ୍ରିକ ଓ ବୈଷୟିକ ମହାବିଦ୍ୟାଳୟ ନାମରେ ବିଜୁ ପଟ୍ଟନାୟକ ବୈଷୟିକ ବିଶ୍ୱବିଦ୍ୟାଳୟ ଅଧୀନରେ ପରିଚାଳିତ ହେଉଥିଲା। ୨୦୨୧ ମସିହାରେ ଏହା ଓଡ଼ିଶା ସରକାରଙ୍କଦ୍ୱାରା ବିଶ୍ବବିଦ୍ୟାଳୟ ମାନ୍ୟତା ପାଇଲା।
ଅଶୋକ ପତିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଇଡିଅଟ୍ ୨୦୧୨ ମସିହାରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଓ ରିୟା ଦେ ।
ବେରିଲିୟମ  ( : ) ହେଉଛି ଏକ ରାସାୟନିକ ମୌଳିକ  । ଏହାର ପ୍ରତୀକ ଓ ପରମାଣୁ କ୍ରମାଙ୍କ ୪ । ଧର୍ମ ଭୌତିକ ଧର୍ମ ନ୍ୟଷ୍ଠିକ ଧର୍ମ  (ନ୍ୟୁକ୍ଲିୟାର ଧର୍ମ) ସମସ୍ଥାନିକ 7 [3 9 [5 ଉତ୍ପାଦନ ମୂଖ୍ୟତଃ ବେରିଲ୍‌ ଓ କ୍ରାଇସୋବେରିଲ୍‌ ନାମକ ଧାତୁପିଣ୍ଡରୁ ମିଳିଥାଏ  । ବ୍ରାଜିଲ୍‌, ଆମେରିକା, ମାଡାଗାସ୍କର, ଜର୍ମାନୀ, ଚେକ୍‌ ରିପବ୍ଲିକ୍‌, ରୁଷିଆ ଓ ଭାରତ ମୁଖ୍ୟ ଉପ୍ତାଦନକାରି ଦେଶ । ବାର୍ଷିକ ଉପ୍ତାଦନ ପ୍ରାୟ ୩୬୦ ଟନ୍‌, ସାରା ପୃଥିବୀରେ ପ୍ରାୟ ଚାରିଶହ ହଜାର ଟନ୍‌ ବେରିଲିୟମ ଗଛିତ ଥିବାର ଅନୁମାନ କରାଯାଇଛି। ଇତିହାସ ଆବିଷ୍କାର- ଫ୍ରେଡରିକ ଓଲର୍‌, ଏ.ଏ. ବୁସି କେବେ-୧୭୯୮ କେଉଂଠି- ଜର୍ମାନୀ/ ଫ୍ରାନ୍ସ ଉତ୍ପତି- ବେରିଲ ନାମକ ମିନେରାଲରୁ ବ୍ୟବହାର ଆହୁରି ଦେଖନ୍ତୁ ଟୀକା ଆଧାର ,  (2001).  ' :   . ,: . 0-19-850340-7.{ }: 1 :   , ; , ; , .  (2002).  (6 .). 0-7487-6420-8.{ }: 1 :   ,  (1968)68-15217. { }:
ପଦ୍ମ ଲୋଚନ ପଣ୍ଡା  (ଜନ୍ମ: ୧୦ ଅପ୍ରେଲ ୧୯୫୩; ଜନ୍ମସ୍ଥାନ: ଛଉଣ ଗଡ଼ିଆ, ବାଲେଶ୍ୱର) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ତିନି ଥର ଓଡ଼ିଶା ବିଧାନ ସଭାରେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୮୫, ୧୯୯୫ ଓ ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଶିମୂଳିଆ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ, ୧୧ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ପଦ୍ମ ଲୋଚନ ପଣ୍ଡା ୧୯୫୩ ମସିହାର ଅପ୍ରେଲ ମାସ ୧୦ ତାରିଖରେ ବାଲେଶ୍ୱର ଜିଲ୍ଲାସ୍ଥିତ ଶିମୂଳିଆ ବ୍ଲକ୍ ଅନ୍ତର୍ଗତ ଝଉଣ ଗଡ଼ିଆଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାଳନ୍ଦୀ ଚରଣ ପଣ୍ଡା । ତାଙ୍କର ଶିକ୍ଷାଗତ ଯୋଗ୍ୟତା ବାଣିଜ୍ୟରେ ସ୍ନାତକ । ସେ କୁନ୍ତଳା କୁମାରୀ ପଣ୍ଡାଙ୍କୁ ବିବାହ କରିଛନ୍ତି । ଏହି ଦମ୍ପତ୍ତିଙ୍କର ୩ ପୁଅ ଓ ଜଣେ ଝିଅ ଅଛନ୍ତି । ରାଜନୈତିକ ଜୀବନ ପଦ୍ମ ଲୋଚନ ପଣ୍ଡା ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ । ସେ ପଞ୍ଚାୟତ ସ୍ତରରୁ ନିର୍ବାଚନ ଲଢ଼ିବା ଆରମ୍ଭ କରିଥିଲେ । ୧୯୭୫ ମସିହାରେ ସେ କହ୍ନେଇପଦା ଗ୍ରାମ ପଞ୍ଚାୟତର ସରପଞ୍ଚ ଭାବରେ ନିର୍ବାଚିତ ହୋଇଥିଲେ ଏବଂ ଏହାର ପରବର୍ତ୍ତୀ ସରପଞ୍ଚ ନିର୍ବାଚନରେ ସେ ମଧ୍ୟ ପୁଣିଥରେ ନିର୍ବାଚିତ ହୋଇଥିଲେ । ଏହାପରେ ସେ ୧୯୮୪ ମସିହାରେ ପଞ୍ଚାୟତ ସମିତି ଅଧକ୍ଷ ଭାବରେ ନିର୍ବାଚିତ ହୋଇଥିଲେ । ପଦ୍ମ ଲୋଚନା ପଣ୍ଡା ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୧୯୮୫, ୧୯୯୫ ଓ ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଶିମୂଳିଆ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ, ୧୧ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏଥିସହ ୧୯୯୦, ୨୦୦୦, ୨୦୦୯ ଓ ୨୦୧୪ ଓଡ଼ିଶା ବିଧାନ ସଭା ନିର୍ବାଚନରେ ସେ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ମଧ୍ୟ ପରାଜିତ ହୋଇଥିଲେ । ୧୯୯୯ ମସିହାରେ ପଦ୍ମ ଲୋଚନ ପଣ୍ଡା ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୨୨ ଫେବୃଆରୀ ୧୯୯୯ରୁ ୬ ଡିସେମ୍ବର ୧୯୯୯ ଯାଏଁ ସେ ରାଜ୍ୟ ମତ୍ସ୍ୟ ଓ ପଶୁ ସମ୍ପଦ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଏହାପରେ ୧୦ ଡିସେମ୍ବର ୧୯୯୯ରୁ ୫ ମାର୍ଚ୍ଚ ୨୦୦୦ ଯାଏଁ ରାଜ୍ୟ ପଞ୍ଚାୟତିରାଜ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଦଳ ଭିତରେ ମତ ଭେଦ କାରଣ ଯୋଗୁଁ ୨୦୧୮ ମସିହାରେ ସେ ଭାରତୀୟ ଜାତୀୟ କଂଗ୍ରେସରୁ ଇସ୍ତଫା ଦେଇ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ପଦ୍ମଲୋଚନଙ୍କ ସହ କିଛି ବ୍ଲକ୍‌ସ୍ତରୀୟ ନେତା ମଧ୍ୟ କଂଗ୍ରେସରୁ ଇସ୍ତଫା ଦେଇ ବିଜେପିରେ ଯୋଗ ଦେଇଥିଲେ । ଏହାପରେ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଶିମୂଳିଆ ବିଧାନ ସଭା ନିର୍ବାଚନ ମଣ୍ଡଳୀରୁ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ।
କର୍ନିଆଲ ଆବ୍ରାଜନ ବା ସ୍ୱଚ୍ଛପଟଳ ଆଞ୍ଚୁଡ଼ା  (ଇଂରାଜୀ ଭାଷାରେ ) ଏକ ପ୍ରକାର ଆଘାତ ଯାହା ଆଖିର କର୍ନିଆ   ବା ସ୍ୱଚ୍ଛପଟଳର ବାହ୍ୟ ସ୍ତରରେ ଥାଏ  । ଏହି ଆଘାତ ହେଲେ ଆଖିରେ ଯନ୍ତ୍ରଣା ଓ ଲାଲ ରଙ୍ଗ ହୁଏ, ଆଲୋକ ସମ୍ବେଦନଶୀଳ ହୋଇଯାଏ ଓ ଆଖିରେ ବାହ୍ୟବସ୍ତୁରେ ଥିବା ଭଳି ଲକ୍ଷଣ ଦେଖାଯାଏ । ଅଧିକାଂଶ ଲୋକଙ୍କର ୩ ଦିନ ମଧ୍ୟରେ ଏହା ଉପଶମ ହୋଇଯାଏ । ଅଧିକାଂଶ କେଶ୍ ନ‌ଖଦ୍ୱାରା ବା କଣ୍ଟାକ୍ଟ ଲେନ୍ଶ   ବ୍ୟବ‌ହାର ଯୋଗୁ ହୁଏ । କାମ କରିବା ସମୟରେ ୨୫% କେଶ୍ ହୁଏ । ଫ୍ଲୋରେସିନ ରଙ୍ଗ ଦେବାପରେ ସ୍ଲିଟ ଲ୍ୟାମ୍ପ ମାଧ୍ୟମରେ ଚକ୍ଷୁ ଦେଖି ଏହା ନିର୍ଣ୍ଣୟ କରାଯାଏ । ଅନ୍ୟାନ୍ୟ ଉଲ୍ଲେଖନୀୟ ଅବସ୍ଥା ଯେପରିକି କର୍ନିଆଲ ଅଲସର, ଗ୍ଲୋବ ରପଚର  , ରିକରେଣ୍ଟ ଇରୋଜନ ସିଣ୍ଡ୍ରୋମ   ଓ ବାହ୍ୟ ବସ୍ତୁ   ଇତ୍ୟାଦି ଥିବା ସନ୍ଦେହ ପରୀକ୍ଷା କରି ଦୂର କରିବା ଆବଶ୍ୟକ ହୁଏ । ଏହି ଅବସ୍ଥା ନ ହେବା ନିମନ୍ତେ ଚକ୍ଷୁ ସୁରକ୍ଷା   ପ୍ରତି ଦୃଷ୍ଟି ଦେବା ପ୍ରଥମ କର୍ତ୍ତବ୍ୟ । ଆଣ୍ଟିବାୟୋଟିକ   ମଲମ ଲଗେଇ ଏହାର ଚିକିତ୍ସା କରାଯାଏ । କଣ୍ଟାକ୍ଟ ଲେନ୍ଶ ବ୍ୟବ‌ହାର ହେଉଥିବା ଆଖିରେ ଫ୍ଲୋରୋକୁଇନୋଲିନ   ଆଣ୍ଟିବାୟୋଟିକ ଲଗେଇବାକୁ ସୁପାରିସ କରାଯାଏ । ଯନ୍ତ୍ରଣା ଉପଶମ ନିମନ୍ତେ ପାରାସେଟାମୋଲ ଓ ଏନଏସଏଆଇଡି ଇତ୍ୟାଦି ଦିଆଯାଏ; ସାଇକ୍ଲୋପେଣ୍ଟୋଲେଟ   ଦେଇ ଆଖି ପିତୁଳା ପାରାଲିସିସ କରିଦିଆଯାଏ । ସାମାନ୍ୟ ଆଞ୍ଚୁଡ଼ା ନିମନ୍ତେ ଆଖି ପ୍ୟାଚ   ଦେଲେ ତାହାର ଉପକାରୀତାର କୌଣସି ପ୍ରମାଣ ମିଳୁନାହିଁ । ଯୁକ୍ତରାଷ୍ଟ୍ର ଆମେରିକାରେ ପ୍ରତି ୧,୦୦୦ହଜାର ଲୋକରେ ୩ଜଣଙ୍କୁ ଏହି ଆଘାତ ଜନିତ ଅବସ୍ଥା ଭୋଗିବାକୁ ହୁଏ । ମହିଳାଙ୍କ ଅପେକ୍ଷା ପୁରୁଷମାନେ ବେଶୀ ଆଘାତଗ୍ରସ୍ତ ହୁଅନ୍ତି । ୨୦ରୁ ୪୦ ବର୍ଷ ବୟସ ମଧରେ ଏହି ଅଧିକ ଦେଖାଯାଏ । ଅବସ୍ଥା ଜଟିଳ ହେଲେ ବ୍ୟାକ୍ଟେରିଆଲ କେରାଟାଇଟିସ  , କର୍ନିଆଲ ଅଲସର   ଓ ଆଇରାଇଟିସ   ବେମାରୀ ହୁଏ । କେବଳ ୮% ଆଘାତ ଜଟିଳ ହୁଏ ।
ରାଜ୍ ବ୍ରାର୍  (୩ ଜାନୁଆରୀ ୧୯୭୨ - ୩୧ ଡିସେମ୍ବର ୨୦୧୬) ଜଣେ ଭାରତୀୟ ଗାୟକ, ଅଭିନେତା, ଗୀତିକାର ଏବଂ ସଙ୍ଗୀତ ନିର୍ଦ୍ଦେଶକ ଥିଲେ, ଯିଏକି ପଞ୍ଜାବୀ କଥାଚିତ୍ର ଜଗତରେ କାମ କରୁଥିଲେ  । ୨୦୦୮ ମସିହାରେ ମୁକ୍ତିଲାଭ କରିଥିବା ଆଲବମ୍ ରିବାର୍ଥ ପାଇଁ ସେ ଜଣାଶୁଣା ଥିଲେ । ସେ ୨୦୧୦ ମସିହାରେ ଜବାନୀ ଜିନ୍ଦବାଦ୍ କଥାଚିତ୍ରରେ ଅଭିନୟ ଆରମ୍ଭ କରିଥିଲେ ଏବଂ ତାଙ୍କ ମୃତ୍ୟୁ ପୂର୍ବରୁ ଶେଷ ଚଳଚ୍ଚିତ୍ର ଆମ୍ ଆଦମୀର ସୁଟିଂ ଶେଷ କରିଥିଲେ, ଯାହାକି ୨୦୧୮ ମସିହାରେ ମୁକ୍ତିଲାଭ କରିଥିଲା । ୨୦୧୬ ମସିହାର ଡିସେମ୍ବର ୩୧ ତାରିଖରେ ୪୪ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା । ଅଭିନୀତ କଥାଚିତ୍ର ବିଶେଷ ଟିପ୍ପଣୀ ତାଙ୍କର ମୃତ୍ୟୁ ପରେ ଅନେକ ଗୀତ ମୁକ୍ତିଲାଭ ନହୋଇ ରହିଯାଇଥିଲା, ତେଣୁ ବଣ୍ଟି ବୈନ୍‌ସ୍ ଏବଂ ତାଙ୍କ ଝିଅ ଶ୍ୱେତାଜ ବ୍ରାର୍ ଏହି ଗୀତିଗୁଡ଼ିକୁ ଲୋକଲୋଚନକୁ ଆଣିବାର ନିଷ୍ପତ୍ତି ନେଇଥିଲେ । ଏହି ଗୀତିଗୁଡ଼ିକ ମଧ୍ୟରୁ ଚଣ୍ଡିଗଡ଼ ଡ୍ରପ୍ଆଉଟ୍ ଜୁଲାଇ ୨୦୨୧ରେ ମୁକ୍ତିଲାଭ କରିଥିଲା ।
ଆର୍ରାହ୍ ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ‌‌ଭୋଜ୍ପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆର୍ରାହ୍ ସହରର ମୋଟ ଜନସଂଖ୍ୟା ୨୦୩୩୯୫ ଅଟେ । ସେଥି ମଧ୍ୟରୁ ୫୪.୦୨% ଜଣ ପରୁଷ ହୋଇଥିବା ବେଳେ ୪୫.୯୮% ଜଣ ନାରୀ ଅଟନ୍ତି । ଆର୍ରାହ୍ର ସାକ୍ଷରତା ହାର ୬୬.୫୬% ଅଟେ । ଏହା ଜାତୀୟ ହାରଠାରୁ -୧.୭୨% ପ୍ରତିଶତ କମ ଅଟେ । ସେଥିରୁ ୩୯.୭୨% ପ୍ରତିଶତ ପୁରୁଷ ଓ ୨୬.୮୪% ନାରୀ ଅଟନ୍ତି । ୧୪.୬୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଆର୍ରାହ୍ର ସରକାରୀ ଭାଷା ଅଟେ ।
ବିଶ୍ୱ ଶୌଚାଳୟ ଦିବସ   ସାରା ବିଶ୍ୱରେ ପ୍ରତିବର୍ଷ ୧୯ ନଭେମ୍ବର ତାରିଖ ଦିନ ପାଳନ କରାଯାଏ । ମିଳିତ ଜାତିସଂଘର ଏକ ତଥ୍ୟ ପ୍ରକାରେ ବିଶ୍ୱର ପ୍ରାୟ ୪୫୦ କୋଟି ଲୋକଙ୍କ ପାଇଁ ଏବେ ବି ପର୍ଯ୍ୟାପ୍ତ ସ୍ୱଚ୍ଛତା ଉପଲବ୍ଧ ନାହିଁ । ଖାଲି ସେତିକି ନୁହେଁ, ସାରା ବିଶ୍ୱର ଯେତେ ଲୋକ ଖୋଲାରେ ଶୌଚ କରନ୍ତି, ତାର ପ୍ରାୟ ଅର୍ଦ୍ଧାଂଶ ଲୋକ ହେଉଛନ୍ତି ଭାରତର । ଫଳସ୍ୱରୂପ, ପର୍ଯ୍ୟାବରଣ ଦୂଷିତ ହେବା ସହ ଲୋକ ବେମାର ହୁଅନ୍ତି । ଇତିହାସ ଭାରତର ୨୦୧୧ ଜନଗଣନା ଅନୁସାରେ ଗାଁ ଗହଳିରେ ୬୭ ପ୍ରତିଶତ ଏବଂ ସହରାଞ୍ଚଳରେ ୧୩ ପ୍ରତିଶତ ଲୋକ ଖୋଲାରେ ଶୌଚ କରନ୍ତି । ଏକ ତଥ୍ୟ ଅନୁସାରେ ଦୁନିଆରେ ବର୍ତ୍ତମାନ ପ୍ରତି ୩ ଜଣ ମହିଳା ମଧ୍ୟରେ ଅନ୍ତତଃ ଜଣେ ସୁରକ୍ଷିତ ଶୌଚାଳୟର ସୁବିଧା ପାଇବାରୁ ବଞ୍ଚିତ । ଖୋଲାରେ ଶୌଚ କରିବାକୁ ବାଧ୍ୟ ହେଉଥିବା ମହିଳା କିମ୍ବା ବାଳିକାମାନେ ନିଜର ସମ୍ମାନ ହାନୀ ତଥା ଯୌନ ଅପରାଧର ଶୀକାର ହେବା ଭୟ ରହିଥାଏ । ଏହିସବୁ ସମସ୍ୟାକୁ ଆଖି ଆଗରେ ରଖି ୨୦୧୩ ମସିହାରେ ମିଳିତ ଜାତିସଂଘ  "   "  ମାଧ୍ୟାମରେ ଲୋକଙ୍କୁ ସଚେତନ କରିବା ଉଦ୍ଦେଶ୍ୟରେ ପ୍ରତିବର୍ଷ ବିଶ୍ୱ ଶୌଚାଳୟ ଦିବସ ପାଳନ କରିବାକୁ ଏକ ବ୍ରତ ଭାବେ ଗ୍ରହଣ କରିନେଲେ । ମିଳିତ ଜାତିସଂଘର ଘୋଷଣାନାମା ସଂଖ୍ୟା /67/ .75.ରେ ଏହା ସୁସ୍ପଷ୍ଟ ।ଏସବୁ ସମସ୍ୟାର ସହଜ ସମାଧାନ ଭାବେ ଭାରତ ସରକାରଙ୍କ ସ୍ୱଚ୍ଛ ଭାରତ ଅଭିଯାନ ବିଶେଷ ଫଳପ୍ରଦ ହୋଇପାରିଛି । ପାଳନ ବିଶ୍ୱ ସଚେତନତା ଦିବସ ପାଳନ ଅବସରରେ ବିଶ୍ୱର ବିଭିନ୍ନ ଦେଶରେ ଏ ସମ୍ପର୍କିତ କର୍ମଶାଳା, ସଚେତନତା ପଦଯାତ୍ରା, ସଫେଇ କାର୍ଯ୍ୟକ୍ରମ ତଥା ଗଣଦୌଡର ଆୟୋଜନ ହୋଇଥାଏ । ଏଭଳି କାର୍ଯ୍ୟକ୍ରମ ସବୁ ସରକାରୀ ସସ୍ଥା ସହ ବେସରକାରୀ ସଂସ୍ଥା ତଥା ସ୍ୱେଚ୍ଛସେବୀ ସଂଗଠନମାନଙ୍କ ମାଧ୍ୟମରେ ହୋଇଥାଏ ।
ଟିଙ୍କ ପକ୍ଷାଘାତ ହେଉଛି ଏକ ସ୍ନାୟବିକ ଅବସ୍ଥା ଯାହା ଟିଙ୍କ କାମୁଡ଼ିବା ଯୋଗୁ ଥକ୍କାପଣରୁ ଆରମ୍ଭ ହୁଏ ଏବଂ ଚାଲିବା ଅକ୍ଷମତା ଏବଂ ମାଂସପେଶୀ ଦୁର୍ବଳତାକୁ ଅଗ୍ରଗତି କରେ । ଦୁର୍ବଳତା ଗୋଡରେ ଆରମ୍ଭ ହୋଇ ଶରୀରକୁ ଗତି କରେ । ଜ୍ୱର ଏବଂ ରାସ ଧାରଣତଃ ହୁଏ ନାହିଁ । ଟିଙ୍କ କାମୁଡ଼ିବାର ଦୁଇରୁ ସାତ ଦିନ ପରେ ଏହି ରୋଗ ଆରମ୍ଭ ହୋଇପାରେ । ରୋଗ ଜଟିଳ ହେଲେ ଶ୍ୱାସକ୍ରିୟାରେ ବିଫଳତା ହୋଇପାରେ । ୪୦ରୁ ଅଧିକ ପ୍ରକାରର ଟିଙ୍କ ଜଡିତ ଥିବାବେଳେ ଉତ୍ତର ଆମେରିକାରେ ଆମେରିକୀୟ କୁକୁର ଟିଙ୍କ ଏବଂ ରକି ମାଉଣ୍ଟେନ୍ କାଠ ଟିଙ୍କ ସାଧାରଣତଃ ଜଡିତ ହେଉଥିବାବେଳେ ଅଷ୍ଟ୍ରେଲିଆରେ ଏହାକୁ ଅଷ୍ଟ୍ରେଲିଆ ପକ୍ଷାଘାତ ଟିଙ୍କ କୁହାଯାଏ । ଅନ୍ତର୍ନିହିତ ପ୍ରଣାଳୀରେ ମାଈ ଟିଙ୍କର ଲାଳ ଗ୍ରନ୍ଥିରେ ଉତ୍ପାଦିତ ନ୍ୟୁରୋଟକ୍ସିନ ଏଥିପାଇଁ ଦାୟୀ ବୋଲି କୁହାଯାଏ । ଟିଙ୍କ ଖୋଜିବା ପାଇଁ ପୁଙ୍ଖାନୁପୁଙ୍ଖ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଏହା ଏକ ପ୍ରକାର ଟିଙ୍କ ବାହିତ ରୋଗ । ଚିକିତ୍ସାରେ ସହାୟକ ଯତ୍ନ ଏବଂ ଟିକ୍ ଅପସାରଣ ଅନ୍ତର୍ଭୁକ୍ତ । ସହାୟକ ଯତ୍ନରେ ଯାନ୍ତ୍ରିକ ଭେଣ୍ଟିଲେସନ୍ ଅନ୍ତର୍ଭୁକ୍ତ ହୋଇପାରେ । ଟିଙ୍କ କାମୁଡ଼ାରୁ ଦୂରେଇ ରହିବା ପୋଷାକରେ ପରମେଥ୍ରିନ୍ ଲଗାଇବା ଏବଂ ଡିଇଇଟି   ବ୍ୟବହାର କରାଯାଏ । ଟିଙ୍କ ଅପସାରଣର କିଛି ଘଣ୍ଟାରୁ କିଛି ଦିନ ମଧ୍ୟରେ ସମ୍ପୂର୍ଣ୍ଣ ପୁନରୁଦ୍ଧାର ହୁଏ । ଟିଙ୍କ ପକ୍ଷାଘାତ ବିରଳ ଅଟେ । ଏହା ଉତ୍ତର ଆମେରିକା ଏବଂ ଅଷ୍ଟ୍ରେଲିଆରେ ପ୍ରାୟ ହୋଇଥାଏ । ପିଲାମାନେ ଅଧିକ ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୮୦୦ ଶତକରେ ବର୍ଣ୍ଣନା କରାଯାଇଥିଲା । ଅନ୍ୟାନ୍ୟ ପ୍ରାଣୀମାନେ ମଧ୍ୟ ଏହି ରୋଗଦ୍ୱାରା ପ୍ରଭାବିତ ହୋଇପାରନ୍ତି ।